Zərdüşt Əlizadə – müstəqil politoloq, Bakı jurnalistika məktəbinin direktoru\nkütləni qızışdıran, yönəldən və soyudan alət\n- Məsələnin təsviri\n- Mümkün siyasətlərin təsviri\nİyirmi ildən artıqdır ki, davam edən Ermənistan-Azərbaycan münaqişəsində informasiya qərar çıxaran və prosesə təsir edən qüvvələrin əlində ən səmərəli vasitələrdən biri kimi qalmaqdadır. Münaqişə söz və xəbər vasitəsilə aktuallaşdırılmış və qızışdırılmış, insan qətlinə və kütləvi etnik təmizləmələrə gətirmiş zorakılığın təməli də söz və xəbərlə qoyulmuşdur. İnformasiya indiki mərhələdə də münaqişənin idarə edilməsində və uzadılmasında mühüm rol oynayır, münaqişənin səngiməsi və tənzimlənməsi də əsasən informasiyanın idarə edilməsi və bacarıqlı tətbiqi ilə müşayiət ediləcəkdir. Problem ondadır ki, əksər hallarda yayılan informasiya qərəzli səciyyə daşıyır, onunla oynayır və onun vasitəsilə kütlə ehtiraslarını qızışdırırlar. Münaqişədən zərər çəkən və onun qurbanına çevrilmiş hər iki xalq – həm erməni, həm də Azərbaycan xalqları – informasiyanın rolunu tam həcmdə və obyektiv dərk etmir. Bu səbəbdən də ondan sui-istifadə üçün şərait münbit olaraq qalır.\nMüəllif konkret faktlarla qəbulu ən yüksək səviyyədə mümkün olan qərarlar əsasında yayılan informasiya vasitəsilə münaqişənin gedişinə təsir göstərildiyini sübuta yetirməyə çalışacaq. İnformasiya siyasətinin haradan qaynaqlandığını, nəyə xidmət etdiyini və onun necə və hansı səmtə yönəldilməsinin sülhə xidmət edə biləcəyini təsvir edəcək. Nəhayət, barış məqsədi üçün arzu edilən və müyəssər imkan və vasitələrə toxunmağa çalışacaq.\nTəbii ki, belə böyük və mühüm mövzunu həcm etibarilə çox məhdud bir sənəddə ən əsas cəhətləri ilə belə dolğun əks etdirmək mümkün deyil. Fəqət müəllif 20 ildir içində yaşadığı münaqişəyə, onun hərəkətverici qüvvələrinə və mexanizmlərinə yaxından bələd olan bir insan kimi qiymət verməyə və vəziyyətdən çıxış yollarını göstərməyə çalışacaq.\nÇox güman ki, müəllifin problemə baxışı etiraz və mübahisə doğuracaq, lakin bu mübahisələr zamanı təsvir edilmiş informasiya hadisələri və onların münaqişənin gedişində oynadığı rolları məntiqlə inkar etmək çox qəliz məsələdir.\nBu sənədin müəllifi etnik-ərazi münaqişələrinin təsvir və təhlil etmiş elmi əsəsrlərə və öz şəxsi təcrübəsinə əsaslanaraq inamla söyləyir ki, Qağlıq Qarabağ münaqişəsi latent münaqişələrin qəsdən qaynar fazaya keçirilməsinin və bu zaman informasiyadan ən təsirli silah kimi istifadənin klassik nümunəsi sayıla bilər. Totalitar sovet quruluşundan əvvəlki erməni-türk və erməni-azərbaycanlı münaqişələrini kənara qoyaraq 1922-ci ildən sonrakı proseslərə baxaq. Hər dəfə (1943-48, 1960-63) erməni tərəfi Qağlıq Qarabağın Azərbaycandan alınıb Erməsnitana ilhaq edilməsi məsələsini mərkəzi hakimiyyət qarşısında qaldırdıqda sərt və hədələyici rədd cavabı almış və geri çəkilməli olmuşdur. Yalnız “perestroyka” dövründə erməni tərəfi SovİKP MK-dan separatçı fəaliyyətə başlamaq barədə razılıq və dəstək aldıqdan sonra açıq işə keçməyə cürət etmişdir. Bu zaman isə kütlələri hərəkətə gətirmək üçün informasiya texnologiyaları işə salınmışdır. Münaqişənin başlanması üçün istifadə edilən ilk bəhanə DQMV-nin sosial-iqtisadi geriliyi olmuşdu. Bir neçə gün ərzində rəsmi statistika ilə onun göstəricilərinin ümumiyyətlə Azərbaycandan və Ermənistandan üstün olduğu sübut olunmuşdu. Hər ehtimala qarşı bu bəhanəni aradan qaldırmaq üçün vilayətə əlavə 500 mln rubl ayrılmışdı. Ortaya ikinci bəhanə qoyulmuşdu: milli-mədəni hüquqların pozulması. Tezliklə məlum olmuşdu ki, vilayətdə vəzifəli ermənilər azərbaycanlıların hüquqların daha çox pozur və ədalətin ümumi vəziyyəti sovet quruluşundan asılıdır. Onda erməni millətçiləri “biz müstəmləkənin müstəmləkəsi olmaq istəmirik” deyərək açıq fəaliyyətə keçmişdilər. 1988-ci ilin sentyabrında Azərbaycanın ərazisində yerləşən Stepanakert şəhərindən 12 min azərbaycanlı qovuldu. Həmin ilin noyabr-dekabr aylarında Ermənistandan daha 216 min azərbaycanlı və müsəlman kürd deportasiya edildi. Etnik təmizləmələrə Azərbaycanda yaşayan ermənilər də məruz qaldı. Erməni təbliğatında totalitar rejimin bütün qüsurları Azərbaycan xalqının üstünə atıldı və bəşəri qanunlardan fərqli öz daxili qanunları olan münaqişə mexanizmi işə düşdü.\nMüəllif 1988-1993-cü illərdə Azərbaycanda “Xalq hərəkatı” yaratmaq və onu yönəltmək məqsədilə hansı təşkilati və informasiya tədbirləri görüldüyünə qısa toxunacaq. Fəqət o, bu proseslərin Azərbaycanda və Ermənistanda eyni ssenari və eyni üsullarla baş verdiyini həm də erməni mənbələrindən oxuyub öyrənmişdir. Ermənistanda “Xalq hərəkatı” Abovyan şəhərindəki kimya kombinatının təbiətə vurduğu ziyana etiraz şüarları ilə başlayıb Qarabağ mövzusuna keçmişdi. Azərbaycanda “Xalq hərəkatı” Sumqayıt şəhərindəki kimya müəssisələrinin təbiəti zəhərləməsinə qarşı şüarlarla başlayıb öz növbəsində Qarabağ mövzusuna keçmişdi. Hər iki respublikanın əhalisi gerçək hadisələr barədə məlumatı rəsmi mənbələrdən böyük təhriflərlə alırdı. Moskva mətbuatı və mərkəzi televiziya növbə ilə gah erməni tərəfini, gah da azərbaycanlıları ifrat hərəkətlərdə ittiham edərək hər iki tərəfi qızışdırırdı. 1988-ci ilin fevralında Moskvadan ezam olunmuş SSRİ prokurorluğunun müstəntiqi Katusev DQMV-nin Əskəran qəsəbəsində azərbaycanlı milis tərəfindən öldürülmüş iki azərbaycanlı gəncin qətli barədə məlumatı Bakıda televiziya ilə elə vermişdi ki, qatillərin erməni olması təəssüratı yaransın. Qətl və zorakılıq hadisələri barədə məlumatda sovet mediası müqəssirlərin milli mənşəyini mütləq qeyd edirdi. Əsəblərin tarıma çəkildiyi bir şəraitdə ən kiçik hadisə barədə verilən xəbər böyük təlatüm doğura bilirdi. Məsələn, 1988-ci ilin noyabrında Balıda 18 günlük fasiləsiz mitinqin başlanmasına AKP MK-nın orqanı olan “Kommunist” qəzetində “Topxananın harayı” başlıqlı “zəhmətkeş məktubu” səbəb olmuşdur. Eyni ssenari Ermənistanda da tətbiq edilmişdi. Totalitar nəzarət şəraitində Sumqayıtda təşkil edilmiş talanın günahını bütöv bir xalqın üstünə atmaq üçün quruluşlu “sənədli film” nümayiş etdirilmişdi. Münaqişə başlayarkən onun qızışmasında maraqlı olan xarici dövlətlər də mərkəzi hakimiyyətlə yanaşı onun inkişafına dəstək vermişlər. 2009-cu ilin noyabrında ABŞ-ın Ermənistandakı səfiri yerli mətbuata müsahibəsində xatırladır ki, “ABŞ Ermənistana 1988-ci ildən kömək edir.” Bu kömək münaqişədə bir tərəfin güclənməsi məqsədilə edilirdi və sonradan 1992-ci ildə Azərbaycana qarşı ədalətsiz tətbiq edilmiş “Azadlığın müdafiəsi aktı”na 907 saylı düzəlişlə də davam etdirilmişdi.\nErmənistan müstəqillik qazandıqdan sonra 16 il ərzində ABŞ ona 1 mlrd 750 milyon dollar yardım etmişdir. Eyni dövrdə Avropa Birliyindən Ermənistana 420 milyonluq yardım gəlmişdir. Bu və digər xarici humanitar yardımlar daxili qaynaqları məhdud Ermənistana münaqişədə duruş gətirməyə imkan vermişdir. RF-nın Ermənistana verdiyi 1.5 mlrd dollarlıq silahı da bura əlavə etsək, indi münaqişənin dinc tənzimlənməsi ilə məşğul olan vasitəçi Minsk qrupunun həmsədr ölkələrinin nə dərəcədə münaqişəyə cəlb olunduqlarını və onun gedişində maraqlı olduqlarını görmək mümkündür. Münaqişənin gedişində informasiyanın oynadığı rolu və mənfi meylləri neytrallaşdırmaq və ya müsbət meyllərlə üstələmək üçün hansısa siyasətlər düşünülərkən münaqişə səhnəsində belə böyük oyunçuların vəzni və onların güddükləri məqsədlər unudulmamalıdır.\nDünyada ardı-arası kəsilməyən lokal münaqişələri, terror aktlarını, yüz milyonlarla aclıq çəkənləri, təbiətin durmadan çirklənməsini və məhvini gördükdə sadə insan `özünə sual verir: dünyanı idarə edən insanların peşəkarlıq səviyyəsi bəşəriyyətin qarşısında duran prolemlərin həlli üçün kifayətdirmi? Deyə bilərlər ki, siz kimsiniz ki, dünyanın ən qüdrətli siyasi xadimlərinə və aparıcı təsisatlarına məsləhət verməyə cürət edirsiniz? Cavabı çox sadədir: biz Qərb dünyasının təşviq etdiyi demokratiya amallarının daşıyıcı və təmsilçisiyik. Demokratiya müəllimləri avtoritar və totalitar dövlətlərdə yaşayan insanları daima mükaliməyə dəvət edir. Biz də bəzi məsələlərdə fərqli düşünürük və müəllimlərimizdən soruşuruq: Yuqoslaviyanın bombardmanı və Kosovonun zorla Serbiyadan qoparılıb müstəqil dövlət elan edilməsi nə dərəcədə beynəlxalq hüquqa uyğundur? Qərb bu addımı ilə Rusiyanı Cənubi Qafqazda dəstəklədiyi oyuncaq separatçı rejimləri müstəqil qurum kimi tanımağa təhrik etmədi ki? Dünyada 198 dövlət və təxminən 2000 etnos var. Hər etnosun daxilində yüksək vəzifələrin imtiyazını arzulayan tamahkar və məsuliyyətsiz insanlar var. Yuqoslaviya və Cənubi Qafqaz hadisələri dünya miqyasında aramsız qanlı münaqişələrin başlanğıcı olmayacaqmı? Necə olur ki, böyük dövlətlər bir əli ilə işğalçı təcavüzkara hərtərəfli yardım göstərir, o biri əlində dəfnə budağını tutub təcavüz qurbanını zorakılıq olmadan barışa çağırır.\nBütün bunları müşahidə edərək və demokratiya ideallarını öz əqidəmiz sayaraq biz həm avtoritar rejimlərlə mübarizə aparırıq, həm sülh və barış naminə çalışırıq, həm də müəllimlərimizi yürütdükləri siyasətdə yalnız siyasi qazanca və iqtisadi mənfəətə yox, həm də əxlaqa söykənməyə çağırırıq.\nMilli-azadlıq hərəkatını və milli dövlət ideyasını ali dəyər kimi müəyyən inkişaf səviyyəsinə çatmamış insan toplumlarına təlqin etməyin acı təcrübəsini əksər müstəmləkə xalqları, xüsusilə Afrika və sabiq SSRİ xalqları dadmışdır. İqtisadi, sosial, elmi, texnoloji sahələrdə vəziyyət müstəqillikdən əvvələ nisbətən xeyli pisləşmişdir. Hətta insan hüquqları sahəsində totalitar imperiya adlandırılan SSRİ-də 1988-1991-ci illərdə vəziyyət indiyə nisbətən yaxşı idi. Xüsusi xidmətlər və partiya-təsərrüfat nomenklaturası tərəfindən dəstəklənən milli-azadlıq hərəkatlarının real nəticəsi Cənubi Qafqazda parçalanmış Gürcüstan və Azərbaycan, xarici qüvvələrin əlində alət kimi istifadə edilən Ermənistan və güclənən avtoritarizm olmuşdur.\nEyni zamanda xarici qüvvələrin münaqişəyə mənfi təsiri barəsində düşünərkən daxili ideoloji amillər heç vaxt arxa səfə keçirilməməlidir. Ermənistan dövləti müasir dövrdə – 1918-1920 illərdə yarandığı andan qonşuları Türkiyəyə, Gürcüstana və Azərbaycana qarşı ərazi iddiaları irəli sürmüş və hər üçü ilə müharibə aparmışdır. SSRİ-nin süqutu ərəfəsində eyni iddia Azərbaycana qarşı qaldırılmış, müharibə aparılmış və münaqişə yarıdonmuş vəziyyətə salınmışdır. Gürcüstandakı erməni azlığının Rusiyaya itaət göstərməyən Tbilisi hökumətinə qarşı üsyanı və bu zaman Ermənistanın öz soydaşlarına bilavasitə hərbi yardım göstərməsi ssenariləri barədə bölgədə fəal müzakirə aparılır. Türkiyə ilə diplomatik münasibətlərin tənzimlənməsi və sərhədlərin açılması barədə imzalanan protokol ilə bağlı erməni cəmiyyətində gedən müzakirələrdə əsas qorxulardan biri də, bu sənədlər təsdiq edilərsə, Ermənistanın Türkiyədəki tarixi erməni torpaqlarına rəsmən iddia edə bilməyəcəyidir. Bu aramsız ərazi iddiaları qədim və tarixi sərhədlərin bərpasını və erməni xalqına qarşı keçmişdə edilmiş zülmə görə qisasın müqəddəsliyini və labüdlüyünü tələb edən və cəmiyyətin əksər hissəsinin təfəkkürünə hakim kəsilmiş “Ay Dat” ehkamından irəli gəlir. Ermənistanın sabiq prezidenti Levon Ter-Petrosyan “Ay Dat” ehkamının o qədər də vicdanlı olmadığını deməyə özündə cəsarət tapır. Fəqət Ermənistan dövlətində birinci prezidentdən başqa bu fikirləri açıq söyləyən digər şəxslər fiziki və mənəvi təzyiqə məruz qalır, döyülür, söyülür, güllələnir, məhbəsə atılır. Cəzaya məruz qalmış onlarla məşhur insan arasında Aşot Bleyanı, Mikayıl Danielyanı, Georgi Vanyanı və s. göstərmək olar. Münaqişənin öz məntiqi və qanunları vardır. Türk varlığının inkarı üzərində qurulmuş millətçi “Ay Dat” ehkamının güzgü kimi əksi olan azərbaycanlı-türk etnik millətçiliyi də Azərbyacan tərəfində münaqişənin ideoloji dayağına çevrilmişdir. Münaqişədən əvvəl öz kosmopolitizm və multikulturalizmi ilə fərqlənən Bakıda etnik zəmində təqiblər adi işə çevrilmişdir. Ümumiyyətlə, dövlət nəzarəti altında olan KİV-lərdə həm Ermənistanda, həm də Azərbaycanda əks tərəfə qarşı milli zəmində nifrət aşılanması kampaniyası aparılmış və aparılmaqdadır. Obyektiv müşahidələr bunu çox əyani şəkildə sübut edir.\nİnformasiyadan münaqişəni dayanıqlı edən bir vasitə kimi istifadənin arxasında xarici qüvvələrlə yanaşı daxili qüvvələr də durur. Hər iki ölkədə hakimiyyətdə duran siyasi qüvvələr məhz Qarabağ münaqişəsinin sayəsində siyasi zirvəyə yüksəlmiş və onun sayəsində hakimiyyəti saxlamaqdadırlar. Münaqişə ciddi seçki potensialı, seçicilərlə və seçkiləri müşahidə edən xarici dövlət və təşkilatlarla ciddi sövdələşmə imkanıdır. Hakimiyyət münaqişənin qaynar fazaya keçməsi təhlükəsi ilə də alver edir və davakar nitqlərinə baxmayaraq xaricdə özünü arzulanan sülhün zamini kimi təqdim etməyə çalışır. Eyni zamanda münaqişənin davam etməsində maraqlı olan xarici qüvvələrlə də razılaşdırılmış siyasət aparır.\nBu idarə edilən təbliğat kampaniyasına ən parlaq misalı Dağlıq Qarabağ erməni vətəndaş cəmiyyəti nümayəndələrinin 2001-ci ilin sentyabr ayında Bakıya sülhməramlı səfəri zamanı hakimiyyətin təşkil etdiyi təxribat verir. On iki DQ sakini Ermənistanın və DQ-nin təhlükəsizlik orqanlarının hədələrinə baxmayaraq əvvəlcədən azərbaycanlı həmkarları ilə razılaşdırılmış sülh səfəri çərçivəsində hakimiyyət, müxalifət və vətəndaş cəmiyyəti nümayəndələri ilə görüş keçirməli idi. Səfərin ilk günü nümayəndə heyətini hava limanında qarşılayan jurnalistlərin arasındakı hakimiyyətə yarınmağı ilə seçilən ANS telekanalının müxbiri erməni qonaqdan hansı ölkənin vətəndaşı olduğunu soruşmuş, o, bu sualdan yayınmağa çalışsa da, təkrar-təkrar bu sualı verməklə onu “Dağlıq Qarabağ Respublikasının vətəndaşıyam” deməyə sövq etmişdir. Sonra ondan pasportunu göstərməyi israrla tələb etmiş və onu Ermənistan Respublikasının vətəndaşı pasportunu göstərməyə məcbur etmişdir. Həmin gün ANS telekanalı Qarabağ müharibəsində oldürülmüş dinc azərbaycanlıların videoyazıları ilə erməni qonağın cavablarını montaj edib mütəmadi nümayiş etdirmiş və “budur düşmən, öz ayağı ilə Bakıya gəlib” demişdir. Belə təbliğat kampaniyasından müxalifət liderləri qorxub görüşlərdən imtina etmişdir. Qonaqlar gedən gün həmin ANS telekanalı yenə də kameralarını hava limanında qurmuş, canlı yayımda tamaşaçılara göstərmişdir ki, qeybə çəkilmiş cangüdənlərin əvəzinə qoluzorlu bir kişi peyda olub cılız cüssəli qonağa necə hücum çəkir və onu döyür. Telekanal bunu xalqın qisası və ədalətin zəfəri kimi təqdim etmişdir. Təbii ki, hər iki xalqın vətəndaş cəmiyyətlərinin uzun illər çəkdiyi zəhmətin bəhrəsi olan bu sülhməramlı səfər hakimiyyətin idarə etdiyi qərəzli təbliğat və təxribat kampaniyasının qurbanı olur, sülhməramlı səfər tam əks mənfi nəticə verir, barış tərəfdarları arasında ruh düşkünlüyü yaradır.\nMünaqişədən yararlanan hakimiyyət xalqlar arasında körpü salmağa çalışan vətəndaş cəmiyyəti fəallarına və hətta beynəlxalq təşkilatların nümayəndələrinə qarşı təçkil etdiyi və guya sadə vətəndaşların səmimi hisslərinin ifadəsi olan etiraz hərəkətlərini televiziya ilə canlı yayımda nümayişini təşkil edir. NATO tədbiri çərçivəsində Bakının dəbdəbəli mehmanxanalardan birində keçirilən iclasa guya Qarabağı sevən vətənpərvərlər zaldakı böyük şüşəni qırıb tökərək soxulur. Telereportajda arif tamaşaçılar etirazçı piketçilərin başında Silahlı Qüvvələrin Baş qərargahının mülki geyimli polkovnikini tanıyır. Başqa bir dəfə müxalifətçi siyasətçi ilə qaçqın düşərgəsinə gəlmiş Almaniya bundestaqının deputatına adi halda hökumətin qorxusundan cınqırını çıxarmağa cəsarət etməyən qaçqınlar hücum çəkib onu daşqalaq etməklə hədələyir. Aksiyanın hakimiyyət tərəfindən təşkil edildiyi şübhəsizdir. Münaqişənin hakimiyət üçün doğurduğu fürsətlərdən biri də ac-yalavac, cüzi pul naminə istənilən buyruğa gedən çoxsaylı və təhlükəli insan kütləsinin əmələ gəlməsidir ki, hər iki münaqişə ölkəsində hakimiyyət bu fürsətdən yetərincə yararlanmışdır.\nEtnik nifrətin KİV-də, bədii film və ədəbiyyatda, hətta orta və ali məktəb dərsliklərində təlqin edilməsi əməli olaraq şüurlarda demokratiyaya qarşı bir sədd çəkmişdir. Nifrət ruhunda tərbiyə almış insanların düşüncə və hərəkətləri ilə manipulyasiya etmək çox asandır. Bu amildən istifadə edib cəmiyyətlərdəki barış potensialını və bu potensialı gerçəkləşdirməyə çalışan vətəndaşları gözdən salmaq və onların fəaliyyətin səmərəsini heçə endirmək mümkündür.\nFəqət hakimiyyət üçün böyük dövlətlərlə razılaşdırılmış şəraitdə güzəştli sülh imkanı yaranan kimi hakim zümrənin dünənə qədər barışmaz mövqe tutan nümayəndələri barışıq məziyyətləri barədə geniş yazılarla çıxış etməyə başlayırlarlar. MM-in üzvü, YAP rəhbərliyinin ictimai simalarından birinin barış ruhunda yazdığı məqalə belə gözlənilməz hadisələrdən sayıla bilər. Yaxud, hakimiyyət mediasında vətəndaş cəmiyyəti nümayəndələrinin görüşləri vətənə xəyanət kimi qiymətləndirildiyi halda hakimiyyətə yaxın vəzifəli ziyalılar Ermənistanın və Azərbaycanın Moskvadakı səfirlərinin başçılığı altında xalq diplomatiyası zəminində qarşılıqlı səfərlər edirlər.\nQərb donorlarının səxavətli yardmı ilə müstəqillik illərində Cənubi Qafqazda jurnalist peşəkarlığının və azad medianın inkişafı məqsədilə geniş proqramlar icra olunmuşdur. Belə proqramların mühüm hissəsi Ermənistan və Azərbaycanda münaqişə və bir-biri barədə balanslı və qərəzsiz xəbərlərin mediada yayılma bacarığına həsr edilmişdir. Bu sahədə nəzərə çarpan müsbət dəyişikliklər baş versə də, onların həcmi və təsir qüvvəsi məsrəflərlə müqayisədə çox cüzidir. Vətəndaş cəmiyyəti fəallarının və jurnalistlərin fədakar fəaliyyəti nəticəsində əldə edilmiş istənilən müsbət dəyişiklik hakimiyyətin qərarı ilə geniş miqyasda gerçəkləşən informasiya kampaniyaları və hadisələrin təsiri ilə neytrallaşdırılır. Bundan belə nəticə çıxarmaq olar ki, sülh naminə informasiya siyasətinin təkmilləşdirilməsi sahəsindəki tədbirlər ümumi siyasi mühitdən və xarici dövlətlərin və yerli hakimiyyətlərin siyasətlərindən təcrid edilmiş şəkildə səmərəli icra edilə bilməz. Bir tərəfdən beynəlxalq hüququn ziddinə zorakılıq edən dövlətə geniş siyasi, maliyyə və hərbi dəstək göstərmək, o biri tərəfdən KİV-lərdə barış ruhunun güclənməsinə vəsait ayırmaq səmərəli üsul sayıla bilməz. Əlbəttə ki, şüura və məntiqə, ümumbəşəri dəyərlərə və hətta maddi mənfəətə söykənən yanaşma tərzini təbliğ edərək hər hansı məhdud irəliləyişə nail olmaq mümkündür, fəqət bu yeniliyin həcmi və təsir gücü bütövlükdə bölgəni və xüsusilə münaqişə dövlətlərinin düçar olduğu tənəzzülü üstələməyə kifayət edə bilməz.\nBelə olan halda qərar qəbul edən insan və qurumlar aydın təsəvvür etməlidirlər ki, sülh nəticəsini yalnız kompleks yanaşma ilə əldə etmək olar. Media sahəsində icrası mümkün olan layihələrin səmərəsi bilavasitə siyasi, hərbi və maliyyə sahələrindəki tədbirlərdən asılıdır. İndiyədək icra edilmiş bir çox xoş niyyətli layihələrin davamı və inkişafı zəruridir və heç bir şübhə olmamalıdır ki, onlardan imtina ümumi mühitin kəskinləşməsinə yol aça bilər.\nYuxarıda deyilənləri nəzərə alaraq informasiya sahəsindəki vəziyyəti yaxşılaşdırmaq və DQ münaqişəsini dinc üsulla tənzimlənməsinə çatmaq məqsədilə marağı olan tərəflər aşağıdakıları etməlidir:\n- vətəndaşlar üçün cəlbedici sosial, hüquqi və iqtisadi şəraitin yaranması məqsədi ilə indi\nyürüdülən siyasətdə demokratiyaya doğru kəskin dönüş etməlidir;\n- dövlətin informasiya siyasətində düşmən erməni xalqı məfhumunun təbliğinə son qoymalı, işğalçı ordu ilə xalq arasındakı fərqin mövcudluğunu ön səfə çəkməlidir;\n- münaqişənin qarşılıqlı güzəştlə dinc həllinin mümkünlüyü və onun gerçəkləşməsi üçün zəruri olan siyasət barədə geniş məlumat yaymalıdır;\n- Dağlıq Qarabağa veriləcək siyasi status bütün təfərrüatı ilə açıq təsvir edilməli və azərbaycanlılarla ermənilərin birgə yaşayışının təhlükəsizliyini təmin edən mexanizmlər açılmalıdır;\n- tarix və dərslik kitablarından etnik nifrət yayan hissələr konstitusiyaya zidd olduqlarına görə çıxarılmalıdır;\n- iki münaqişə dövlətinin jurnalistlərinin qarşılıqlı səfərləri, xəbər mübadiləsi və araşdırmalar üçün şərait yaratmalıdır;\n- radio və televiziyalarda hər iki tərəfin nümayəndələrinin iştirakı ilə canlı mükalimə və müzakirə verilişlərinə imkan verməlidir.\nJurnalistlər və jurnalist təşkilatları\n- xalqlar və fərdlər arasında etnik zəmində ədavət təbliğatına son qoymalı, belə növ yazılar peşə təşkilatlarında müzakirə edilməli və tənqidi qiymətləndirilməlidir;\n- əks tərəf barədə obyektiv məlumatın yayılması genişləndirilməlidir;\n- iş birliyini və əməkdaşlığı genişləndirən birgə laihələr icra etməlidir;\n- jurnalist mühitində münaqişələrin qərəzsiz işıqlandırılması üçün tələb olunan bilik və vərdişlərin yayılmasına çalışmalıdır.\nVasitəçi dövlətlər və beynəlxalq təşkilatlar\n● öz məqsədlərini müəyyənləşdirməli və siyasətlərini bu məqsədə uyğunlaşdırmalıdırlar. Onlar münaqişəni uzatmaq və ya yeni qaynar fazaya çatdırmaq istəyirlərsə, indiyə kimi yürütdükləri siyasəti davam etdirsinlər, yəni işğalçı Ermənistana siyasi, hərbi və maliyyə dəstəyi, Azərbaycana isə zordan yayınmaq tövsiyəsi verməkdə davam etsinlər. Onlar həqiqi sülh istəyirlərsə, heç bir zora müraciət etmədən işğalçının hərəkətlərinə siyasi qiymət verməli və ona səxavətlə göstərilən hər cür yardımı kəsməlidirlər.\n● öz barış qətiyyətini sübut etmək üçün və münaqişədən faydalanan hakim və müxalif qüvvələrə açıq sülh ismarıcı olaraq sülh naminə işləyən fərd və təşkilatlarla əməkdaşlığı genişləndirməlidirlər.\n● sülh əldə edildikdən sonra münaqişədən ziyan çəkmiş ölkənin quruculuq və bərpa üçün alacağı yardımı yerli rəsmi və ictimai qurumlarla birgə təxmini müəyyənləşdirməli və onun mənbələrini təxmini də olsa, müəyyənləşdirməlidirlər.\n● iki və çoxtərəfli əməkdaşlığı davam etdirməli və genişləndirməlidirlər;\n● əks tərəflə birgə təklif və həllərin hazırlanmasına, birgə təqdimatına və təhlilinə nail olmalıdırlar;\n● sülh razılaşmasının konkret nəticələrinin əhali qruplarında təsirini öyrənən və onu təşviq edən birgə qurumlar təsis etməlidirlər;\n● dinc tənzimlənmə məqsədilə Qərbin beyin mərkəzləri və konfliktoloji qurumları ilə əməkdaşlığı genişləndirməlidirlər.\n● rəsmi səviyyədə gedən sülh danışıqlarına ictimai dəstəyi təşkil etməlidirlər .\n● “Torpağı yalnız müharibə yolu ilə azad etməli” şüarlarına və sair hədələyici bəyanatlara son qoymalıdırlar. Gerçək vəziyyətə və əhalinin istəklərinə, həmçinin sülhün potensialına uyğun yeni siyasi platforma hazırlamalı, onu cəmiyyətdə və partiya fəalları arasında geniş müzakirəyə çıxarmalı və qəbuluna səy göstərməlidirlər.\n● Ermənistanın partiyaları ilə iki və çoxtərəfli münasibətlər quraraq vahid tənzimlənmə platformasının hazırlanmasına çalışmalıdırlar.


SOCAR-dan "Fənərbaxça" açıqlaması\n"Qəbələ” 2019-2020-ci illər mövsümünün hazırlıqlarına iyunun 17-də start verəcək.\nSport7.az xəbər verir ki, "Qırmızı-qaralar” ilk təlim-məşq toplanışını Qəbələ şəhər stadionunda gerçəkləşdirəcək. Sənan Qurbanovun komandası hazırlığın birinci mərhələsini iyunun 29-da keçiriləcək yoxlama oyunu ilə başa vuracaq. "Qəbələ” Bakıda "Zirə” ilə görüşdə qüvvəsini sınayacaq. Qarşılaşmanın ertəsi gün bərpa prosesi keçəcək futbolçular ardınca istirahətə buraxılacaq.\nİkigünlük istirahətdən sonra bir araya gələcək "qırmızı-qaralar” iyulun 3-də növbəti məşqini gerçəkləşdirəcək. Ayın 4-də isə komanda təlim-məşq toplanışı üçün Türkiyəyə yollanacaq. "Qəbələ” iyulun 18-dək Boluda hazırlıq keçəcək. Toplanış çərçivəsində üç yoxlama oyunu nəzərdə tutulub. Qurbanov yetirmələrini ayın 7-də, 12-də və 17-də keçiriləcək matçlarda sınayacaq.\nSınaqçı rəqiblərdən birinin adına da artıq aydınlıq gəlib. İlk yoxlama oyununda komandamız Ukrayna təmsilçisi "Mariupol”la üz-üzə gələcək. Ötən mövsüm Ukrayna Premyer Liqasında 4-cü yeri tutan bu komanda da "Qəbələ” kimi UEFA Avropa Liqasında çıxış edəcək.\nAzərbaycan kubokunun qalibi olan "qırmızı-qaralar” UEFA Avropa Liqasında mübarizəyə II təsnifat mərhələsindən başlayacaq.\nUşaq taekvandoçularımız Almaniyada yarışacaq\nŞenol Günəş "Bakcell Arena"da "Neftçi" rəhbərliyi ilə görüşüb (FOTOLAR)\nŞarapovanın sabiq məşqçisi Taro Danieli çalışdıracaq (FOTO)\n"Barselona" 17 yaşlı oyunçuya 170 milyon avro qiymət qoydu\nEden Azar "El Klasiko"nu qaçıra bilər\n"Miluoki"nin qələbə seriyası 13 matça çatdı


Orucluqda idman edənlər, diqqət! – BU YAZI SİZİN ÜÇÜNDÜR | Medicina.az\nOrucluqda idman edənlər, diqqət! – BU YAZI SİZİN ÜÇÜNDÜR\nMövzu ilə əlaqədar Medicina.az faydalı məlumatları təqdim edir.\nHəzm sistemi pozulmasın deyə yeməkləri qarışdırmayın. Yeməkdən 1-2 saat sonra idman hərəkətlərinə başlaya bilərsiniz. Fiziki hərəkətlərdən sonra 1 litrə yaxın su içməyiniz daha uyğundur. Yürüyüşü açıq havada etməyinizdə fayda var.\nYeməkdən tez doymaq və mədədə toxluq – Hansı xəstəlikdən şübhələnməli?\nMiyoma nədir? – Səbəblər, müalicə


Rüstəm Xəlilov:"Sosial şəbəkələrə ciddi nəzarət olunmalıdır" » Bizim analoqumuz yoxdur!\nAnaloq.az 29-03-2018, 12:30\nAnaloq.az xəbər verir ki,Sfera.az-a açıqlamasında Milli Məclisin deputatı Rüstəm Xəlilov bildirib ki, bütün dünyada olduğu kimi, Azərbaycanda da sosial şəbəkələrə nəzarətin gücləndirilməsinə tərəfdar olduğunu söyləyib:\n"Əslində, Azərbaycan dövləti əleyhinə çağırışlar edilən sosial şəbəkələrə ciddi nəzarət olunmalıdır. Çünki sosial şəbəkələr insanların intelektual səviyyəsini yüksəltmək üçündür. Daha insanların beynlərini xarab edib, əyri yollara sürükləmək üçün deyil. Bu gün sosial şəbəkələr həyatımızın bir parçasına çevrilib.\nSosial şəbəkələrlə bağlı Azərbaycan qanunverciliyində də müəyyən qərarlar qəbul edilib. Ona görə də hər bir şəxs öz davranışına cavabdeh olmalıdır”.\nRüstəm Xəlilov qeyd edib ki, xaricdə Azərbaycan əleyhinə kampaniya aparan adamlar daha çox sosial şəbəkələrdən istifadə edirlər:\n"Bu adamlar çox rahat şəkildə sosial şəbəkələr vasitəsilə müxtəlif təxribatlar apara bilirlər, mövcud imkanlardan sui-istifadə edirlər, maraq güdürlər. Ona görə də mən arzu edirəm ki, Azərbaycanda gedən sürətli inkişafın və ölkəmizin nüfuzunun dünyada tandılmasında sosial şəbəkə istifadəçiləri düzgün mövqe nümayiş etdirsinlər. Daha Azərbaycanın hərbi sirlərini və digər təxribat yönümlü materiallar yayımlamasınlar".\nDeputat əlavə edib ki, xaricdə Azərbaycan əleyhinə təhqiramiz çıxış edən adamlar öz tərbiyəsini göstərir:\n"Əslində, müxalifət siyasi mübarizəni söyüşlə deyil, sivil qaydada aparmalıdır. Amma bu adamlar küçə söyüşləri ilə Azərbaycan əleyhinə çağırışlar edirlər. İnanın ki, əgər bu adamların qanlarını yoxlasaq, inanmıram ki, azərbaycanlı qanı tapılsın. İstər Avropada, istərsə də, dünyanın ayrı yeri olsun, insan öz kökünü, ölkəsini unutmamalıdır. Bu adamların söyüşləri onların səviyyəsindən xəbər verir.\nBelə siyasi mübarizə aparmaq olmaz. Bu cür hərəkətlər siyasət aləmində xuliqanlıq və tərbiyəsizlik hesab olunur”.


O səbətdə olmamaq qüssəsi - Moskvada DÇ-nın püşkatma həyəcanı başlayır » GundemXeber İnformasiya Portalı\nGundemxeber.biz » Dünya » O səbətdə olmamaq qüssəsi - Moskvada DÇ-nın püşkatma həyəcanı başlayır\nO səbətdə olmamaq qüssəsi - Moskvada DÇ-nın püşkatma həyəcanı başlayır\nTarix: 30-11-2017, 19:40 Bölmə :Dünya Baxış: 183\nSöhbət Rusiyanın ev sahibliyi edəcəyi futbol üzrə dünya çempionatından gedir. O çempionatdan ki, bizdən bir çox sahələrdə geri qalan ölkələr, heç babat stadionları olmayan milli komandalar indi böyük həyəcanla püşkatmanın nəticələrini gözləyirlər. Bu böyük bayramda, bu böyük həyəcanda bizim olmamamız əlbəttə ki, üzücüdür. Keçmiş Sovet İttifaqı ölkələrindən yalnız Rusiya- o da ev sahibi kimi qatılacağı dünya çempionatında bizə doğma olan Türkiyə belə çempionatdan kənardadır. Hələ Ukrayna Avropa çempionatına ev sahiblərindən bir olacağı qətiləşəndə arzumuz idi ki, bu böyük futbol bayramında iştirak edək. Sonra ümid edirdik ki, Rusiyaya-Xəzərin o biri tayına gedə biləcəyik. Həm milli komanda, həm azarkeş olaraq. Seçmə mərhələdə bir az ümidlənmişdik də. Amma olmadı! Bunun səbəbləri ilə bağlı çox yazmışıq, yenidən yara deşməyin mənası yox. Fəqət, adamın bu ciddi futbol tədbiri ərəfəsi sevinə bilməməsi...özü artıq bir nəticədir. Ola bilsin, bizim futbol rəhbərliyimiz, elə hələ də Bakıdan səs-sorağı kəsilməyən milli komandanın sabiq baş məşqçisi Robert Prosineçki başqa əhval-ruhiyyədə olsunlar. Azarkeş üçün isə bu ağır hisdir. Azərbaycan nə vaxtsa orada olacaq, amma o zaman futbolu daha çox sevən bir nəsil azarkeşlər olmayacaq! Üzücü həm də bu!\nSabah Kreml Sarayında keçiriləcək püşkatmada 32 komandası 8 qrupa bölünəcək. APA xəbər verir ki, DÇ-2018-in final mərhələsinin püşkatma mərasiminin aparıcıları İngiltərə futbolunun əfsanəsi Qari Liniker və rusiyalı idman jurnalisti Mariya Komandnaya olacaq. DÇ-1986-nın bombardiri olan ingiltərəli ilə “Matç TV” və “FOX Sports” kanallarında çalışan rusiyalı xanıma püşkatmada 8 assistent də kömək edəcək. Bunlar dünya çempionu olmuş komandaların nümayəndələridi.\nBu gün futbol üzrə dünya çempionatı başlayır ...\nTürkiyə millisi Dünya çempionatına gedə bilmədi ...


Dünya Bankı 2011-ci ildə Azərbaycan ÜDM-in artım proqnozunu əvvəlki səviyyədə saxlayıb\nBiznes və iqtisadiyyat xəbərləri 14 Yanvar 2011 15:49 (UTC+04:00)\n2011-ci ildə Azərbaycan ÜDM-in artımı 3,5 faiz səviyyəsində gözlənilir. Bu barədə cümə axşamı Dünya Bankının (DB) rəsmi saytında yerləşdirilmiş bankın "Qlobal iqtisadi perspektivləri - 2011" məruzəsində deyilir. Bundan əvvəl DB-nin Azərbaycan üzrə nəşr olunmuş məlumatlarında iqtisadi artımın analoji proqnozları göstərilib.\n2012-ci il üçün proqnoz 3,9 faiz təşkil edir. Mövcud əməliyyatlar hesabı 2011-ci ildə ÜDM-in 24,4 faizi səviyyəsində, 2012-ci ildə isə 24 faiz səviyyəsində gözlənilir.\nHesabata əsasən, Azərbaycan, Rusiya və Özbəkistan 2009-cu ildən 2010-cu ilə qədər öz profisitini artıra bilən ölkələr sırasına daxildir.\n2010-cu ildə 3,9 faiz genişlənən dünya ÜDM-i gözlənildiyi kimi, 2011-ci ildə 3,3 faiz təşkil edəcək. İnkişaf etməkdə olan ölkələrin əksəriyyəti maliyyə böhranından yaxşı çıxıblar və 2010-cu ilin sonuna bir çox inkişaf etməkdə olan ölkələr bazar iqtisadiyyatı ilə böhrana qədər əldə olunan artım potensialını bərpa etməyə nail olublar.\nİnkişaf etməkdə olan ölkələrin 2011-ci il üçün ümumi proqnozu 6 faiz, 2012-ci il üçün isə 6,1 faiz təşkil edib. Çin və Hindistan istisna olmaqla, inkişaf etməkdə olan ölkələrin iqtisadi artım proqnozu 2011-ci il üçün 4,3 faiz, 2012-ci il üçün isə 4,5 faiz təşkil edir.


Ter-Petrosyan Paşinyanla debatlardan imtina etdi * AZƏRBAYCAN *\n15:56 01.06.2021 (Yenilənib 16:07 01.06.2021)\nLevon Ter-Petrosyan 1991-1998-ci illərdə Ermənistan prezidenti olub. Ermənistanın ilk prezidentidir. Robert Koçaryan isə 1998--2008-ci illərdə Ermənistan prezidenti olub.\nBAKI, 1 iyun — Sputnik. Ermənistanın birinci prezidenti Levon Ter-Petrosyan baş nazir səlahiyyətlərini icra edən Nikol Paşinyanla debatlardan imtina edib. Sputnik Ermənistan xəbər verir ki, bunu öz "Facebook" səhifəsində Ter-Petrosyanın mətbuat katibi Arman Musinyan bildirib.\nMusinyanın sözlərinə görə, Ter-Petrosyanın ölkəni milli fəlakətə gətirən şəxslə danışacağı bir şey yoxdur.\nQeyd edək ki, daha əvvəl Paşinyan Ter-Petrosyan və Ermənistanın ikinci prezidenti Robert Koçaryana iyunun 18-i, parlament seçkilərinə iki gün qalmış Qarabağ mövzusu ilə bağlı İctimai Televiziyada debatlar keçirməyi təklif edib.\nRobert Koçaryan hələlik Paşinyanın təklifinə rəsmi cavab verməyib.\nXatırladaq ki, İyunun 18-də Ermənistanda növbədənkənar parlament seçkiləri təyin olunub.\nLevon Ter-Petrosyan 1991-1998-ci illərdə Ermənistan prezidenti olub. Ermənistanın ilk prezidentidir.\nRobert Koçaryan 1998--2008-ci illərdə Ermənistan prezidenti olub. Ermənistanın ikinci prezidentidir.\nNikol Paşinyan 2018-2021-ci illərdə Ermənistanın baş naziri olub. 2021-ci ilin may ayından baş nazirin səlahiyyətlərini icra edir.


Polis əcnəbi xanımların Bakıda döyülməsini belə izah edir\nABŞ vətəndaşı, jurnalist Amanda Erikson və Böyük Britaniya vətəndaşı, hüquq müdafiəçisi Silviya Devisi döyməkdə günahkar bilinən dörd nəfərin hamısı həbs edilib.\nİstintaq getdiyini əsas gətirən Daxili İşlər Nazirliyi hələ hadisənin tam təfərrüatı ilə bağlı məlumat vermir.\nNazirliyin sözçüsü Ehsan Zahidov Azadlıqradiosuna deməsinə görə, ilkin dindirmə zamanı saxlanan gənclər etiraf ediblər ki, onlar qızlarla tanış olmaq istəyiblər.\nNəticədə belə xoşagəlməz hadisə baş verib:\n“Xuliqanlıqda ittiham olunan dörd nəfər nəyə görəsə qızlarla tanış olmaq qərarına gəlib, nəticədə aralarında xoşagəlməz hal yaşanıb. Gənclər deyir ki, biz tanış olmaq istədik və belə bir hal yarandı. Bütün bunlar hamısı ilkin dindirmələrin nəticəsidir. İstintaq davam edir və sonda tam məlum olacaq ki, məsələ nə yerdə imiş”.\nEhsan Zahidov burda başqa bir səbəbin olmadığını deyir.\nAmma “Yeni Müsavat” qəzetinin yazdığına görə, Ehsan Zahidov onlara müsahibəsində - “Əcnəbi jurnalistlər də bizim millətin xanımlarından fərqli olaraq açıq-saçıq geyinirlər.” deyə fikir də səsləndirib. Amma o, AzadlıqRadiosunun bu məsələ ilə bağlı sualına cavab olaraq deyib ki, kimin necə geyinməsi onun öz işidir:\n“Sən onlara deyə bilməzsən ki, niyə gödək geyinmisən və niyə şalvar geyinmişən. Geyim insanların şəxsi işləridir, mənə elə gəlir ki, geyim söhbətinə heç toxunmaq lazım deyil” .\nAdı çəkilən əcnəbi xanımların Azərbaycanda əməkdaşlıq etdiyi Reportyorların Azadlığı və Təhlükəsizliyi İnstitutunun rəhbəri Emin Hüseynov isə hücumuna məruz qalan xanımların ümumiyyətlə hər hansı qıcıqlandırıcı geyimdə olmadıqlarını deyib:\n“Xanımların geyimləri qıcıqlandırıcı olmayıb, onlar normal klassik paltarlarda olublar”\nEmin Hüseynova görə, digər tərəfdən üzərlərindəki pul və zinət əşyalarına toxunulmadan xanımlara qarşı zorakılıq edilməsi onlarda xeyli suallar yaradıb.\nYasamal polis idarəsində saxlanan gənclərlə görüşən hüquq müdafiəçisi Elçin Behbudov isə deyir ki, gənclərin dördü də hadisəni törətdiklərini etiraf ediblər:\n“Saxlananlardan biri – Adil Tağızadə dedi ki, o telefonunu qızlardan birinə uzadıb ki, nömrəsini yazsın, qız da telefonu yerə çırpıb. Deyir ki, mən də hirsləndim və qıza “podnoşka” verib yıxdım yerə. Sırf sataşmaq, tanış olmaq məqsədi olub burda” .\nƏLİ HƏSƏNOV: “BU MƏSƏLƏDƏ SİYASİ MOTİV AXTARMAQ DÜZGÜN DEYİL”\nPrezident administrasiyasında ictimai-siyasi şöbənin müdiri Əli Həsənov da hesab\nedir ki, bu məsələdə siyasi, yaxud digər motiv axtarmaq düzgün deyil. Şöbə müdiri APA informasiya agentliyinə müsahibəsində deyib ki, bu, sadəcə bir qrup gəncin hərəkətindən başqa bir şey deyil.\nƏli Həsənova görə, Azərbaycan hakimiyyəti istər öz vətəndaşlarının, istərsə də əcnəbilərin təhlükəsizliyinə diqqətlə yanaşır. Məsələnin mətbuat azadlığına basqı kimi dəyərləndirilməsi ilə razılaşmayan şöbə müdirinə görə, Azərbaycan hakimiyyətinin bu sahədə məqsədləri aydın və səmimidir.\nNİYƏ JURNALİST VƏ HÜQUQ MÜDAFİƏÇİSİ?\nRəsmi qurumlar və şəxslər hadisənin mahiyyətində hər hansı siyasi motiv olmasını təkrar-təkrar təkzib etsələr də yenə də cavabsız qalan suallar var.\n“Yeni Nəsil” Jurnalistlər Birliyinin sədri Arif Əliyevə görə, hətta günahkarlar tapılsa, onlar etiraf etsələr belə jurnalistə, hüquq müdafiəçisinə qarşı hücum xeyli suallar yaradır:\n“Hətta hadisə təsadüfi olanda belə, çox böyük şübhələr olur ki, bu hadisənin arxasında nə isə gizlədilir. Xüsusilə də əgər bu şəxslər tənqidi mövqe tutan, tənqidi fikir söyləyən adamlar olursa. Nədənsə elə çanaq həmişə bu cür adamların başında çatlayır”.\nHüquq Maarifçiliyi Cəmiyyətinin prezidenti İntiqam Əliyev isə bu hadisənin də hakimiyyətin razılığı ilə həyata keçirilən akt olması barədə müxtəlif fikirlər səsləndiyini deyir. Onun sözlərinə görə, bu ehtimallar indiyə qədər jurnalistlərin döyülməsi, qətlə yetirilməsi ilə bağlı hadisələrin üstünün açılmamasından irəli gəlir.\nİntiqam Əliyevə bunun “Eurovizion ərəfəsində Azərbaycan barədə tənqidi yazılar yazan əcnəbi jurnalistlərin gözünü qorxutmağa yönələn hadisə olması barədə səslənən ehtimallar da inandırıcı görünür.\nDöyülən xanımlar da polislə ifadə veriblər. Amma onlar hadisənin necə baş verməsi barədə jurnalistlərin suallarına cavab vermirlər.\nƏcnəbi xanımlarla əlbəyaxa tanışlıq və cavabsız qalan suallar\n250 Plyus 23 iyun Fotorobotun fotorobotu\nBakıda əcnəbiləri döyməkdə şübhəli bilinən sonuncu şəxs də həbs edilib\nƏcnəbi jurnalistləri döyənlər kimlərdir?


Artyom Osipov - Rusiya aktyor, onun ifası əməliyyat və melodramatik serial film, lakin onun yaradıcılığına sayəsində tanınır asanlıqla simvol bir müxtəlif images istifadə edə bilərsiniz. bu görə də cəlbedici görünüşü Artema Osipova onun karyerası çox müsbət təsiri, rolu hər hansı azarkeşləri isti xoş alacaq.\nOsipov Artem Aleksandroviç, Saratov şəhərində anadan olub. Dəğum tarixi - oğlan bu səbəbdən, teatr həyat cəlb Uşaqlıqdan Yanvar 29, 1983, valideynləri onu göndərdi teatr dərnəyinin. məktəb, Artyom Osipov Saratov Konservatoriyasında təhsil almışdır və müəllimləri ilə yaxşı şərtlərlə idi. Bu zaman gənc musiqiçi və aktyor peşə arasında seçilməsi tərəddüd, lakin Konservatoriyasını bitirdikdən sonra hələ sonuncu yönəldilib.\nƏlavə təlim Artema Osipova ilk cəhd bütün imtahanları keçən, o, uğurla etdi Moskva İncəsənət Teatr Məktəbi, baş verib. rəhbərliyi altında fəaliyyət göstərən seminar keçirilib Study Konstantin Raikin (əfsanəvi və istedadlı aktyor Arkadiya Raykina oğlu).\nsəhnədə ilk addımlar\nArtıq Moskva İncəsənət Teatrında təhsil ikinci il, Osipov səhnədə məşhur teatr (kimin direktor zamanda onun müəllimi olub) "Satyricon" həyata başladı. Shakespearean faciə "Macbeth" - Artem səhnədə onun ilk rolu ifa edən bir debüt performans. Və buraxılış Osipova sonra rəsmən işə "Satyricon" dəvət etdi.\nArtyom Osipov: "Z" üçün "A" dan Filmoqrafiya\nfilm dünyada Osipova ilk görünüşü 2005-ci il aşağı düşdü. aktyor serial film epizodik xarakterli bir rol təklif edilib "vəkil-2", o dərhal razılaşdırılmış.\nEyni il, aktyor film oynadı "Love sevgi kimi."\n2007-ci ildə Aleksandra Osipova sonra xalqın böyük tanınması, lakin film mükafatlar bir çox deyil idi serial filmlər "ləğv" oynamaq üçün dəvət olunub. Amma mini-seriyası "Sasha, mənim sevgi!" Qatıldıqdan sonra Artyom şöhrət ilk dadı hiss etdim.\n2008-ci ildən 2011-ci ilə, aktyor belə hərəkət şəkillər oynadı:\n"Aleksandr. Nevski Battle ";\n"Sevgi One Night"\n"Necə ürək olmaq";\nBu müddət ərzində paralel Osipov teatr həyatında iştirak edir. Birlikdə Raikin butusov və o oyun "Kral Lir" hər hissəsi bir iş üzərində işləyir.\n2011-ci ildə Osipov serial film oynadı "Mishka Jap həyat və sərgüzəştləri." Bu, digər film və televiziya seriyası çəkiliş izlədi:\n"Millətin atası oğlu"\n"Mən hər şeyi xatırlayıram";\n"Londongrad. bizim Know ";\n"Daha yaxşı ola bilməz";\n"İlk From davam"\n"Hər hansı bir qiymətə evli alın";\nArtema Osipova müsahibəsində öz sevimli film hissəsini qeyd istəndi. aktyor aşağıdakı şəkil səsləndi:\n"Sevgi məhəbbət kimi"\nTV seriyası "Bones".\nonlar istirahət fərqlənir necə soruşduqda, Artem onların yaradılması ilə məşğul ki, cavab verdi , böyük aktyor, belə ki, onlara kamera iş seyr böyük bir təcrübə idi.\nteatr xaricində bir aktyor həyat\nArtyom Osipov - aktyor şəxsi həyatı onun sirlərini və zərbi var. Hər hansı bir Aspiring aktyor, o, şəxsi həyat üçün az vaxt var idi, və uzun müddət sevdiyi qadın idi belə var. bu barədə Osipov çox narahat, lakin 2009-ci ildə, Artyom nəhayət onun adı reklam deyil sevgisini tapdı.\nbir müddət sonra cüt təvazökar toy oynadı. Hal-hazırda xoşbəxt evlilik və üç oğlu yaşayan fəaliyyət göstərən peşə olmayan həyat yoldaşı ilə Artem iki kimə - doğma və baş - stepson.\nBuddizm haqqında ən yaxşı kino\nYeniyetmələr haqqında Comedy. Necə özünüzü şadlanmaq üçün necə?\nTürk seriallarının aktyorları "çiyələk qoxusu". Onların tərcümeyi-halı və real həyat\nAktyor Aleksey Osipov: tərcümeyi-hal, yaradıcılıq və ölüm sirr\nAktyor Julian Panich\nTablet "furosemid" Geribildiriminiz həmişə doğru deyil\nQadın trixomoniaz: müalicə, diaqnostika, simptomlar, hamiləlik\nTrampolines Flip & Fly Semenovskaya\nNə yemək aşağı yumaq bilməz? yemək zamanı nə içmək?\nİngiltərə və onun kral sülalələri qısa tarixi\nNecə öz əlləri ilə musiqi evdə çəkilmiş kar arabası etmək üçün necə?\nPenza rayon ehtiyatları. Dövlət Təbiət Qoruğu "Volqa çöl"\nNokia Lumia 620 qiyməti, icmallar, mobil telefon data "Nokia"\nNarahat ruhlar "Dzhimmi Chu"


Daha bir aviaşirkət Krasnoyarskdan Bakıya müntəzəm reys açır | Report.az\nDaha bir aviaşirkət Krasnoyarskdan Bakıya müntəzəm reys açır Uçuşları "Nordwind" aviaşirkəti həyata keçirəcək\n6 İyul , 2017 06:25\nBakı. 6 iyul. REPORT.AZ/ Rusiyanın Krasnoyarsk vilayətinin Yemelyanov Beynəlxalq Hava Limanından Bakıya daha bir birbaşa müntəzəm reys açılır.\n"Report" xəbər verir ki, uçuşları "Nordwind" aviaşirkəti həyata keçirəcək.\nReyslərə iyulun 19-dan start veriləcək və bu, 4 oktyabr tarixinədək davam edəcək.\n"Nordwind" aviaşirkəti hər həftə çərşənbə günləri uçuş təşkil edəcək. Krasnoyarskdan uçuş yerli vaxtla 11:50-də, Bakıya çatma zamanı isə 14:05-də olacaq. Eyni zamanda Bakıdan uçuş və Krasnoyarksa çatma zamanları yerli vaxtla müvafiq olaraq 16:25 və 00:10-da olacaq.\nAeroportun mətbuat xidmətindən verilən məlumata görə, uçuşlar "Boeing 737-800" tipli təyyarələr vasitəsi ilə həyata keçiriləcək.\nYemelyanovo aeroportunun baş direktoru Andrey Mettslerin sözlərinə görə, Bakı Krasnoyarsk sakinləri arasında Yaxın Şərqin ən geniş yayılmış istiqamətlərindən biridir və bu istiqamətə tələbatın çox olacağına əminlik var.\nHazırda "İrAero" aviaşirkəti də Krasnoyarskdan Bakıya müntəzəm reyslər həyata keçirir.\nKrasnoyarsk-Bakı marşrutu üzrə ilk uçuş iyunun 21-də baş tutub. Birinci reysdə hava gəmisinin yüklənməsi 100 faiz təşkil edib. Bu istiqamət üzrə uçuşlar yay cədvəlinin sonunadək, yəni oktyabrın 25-dək davam edəcək.\nKrasnoyarskdan Bakıya uçuşların ümumi yerinə yetirilmə tezliyi yay cədvəli üzrə həftədə 3 reys təşkil edəcək.\n"Nordwind Airlines" 2008-ci ildən fəaliyyət göstərir. Şirkət dünyanın 11 ölkəsinin 52 şəhərinə uçuşlar yerinə yetirir.\nRus versiyası Еще одна авиакомпания открывает регулярный рейс из Красноярска в Баку


İstanbuldan gələn təyyarə Azərbaycanda eniş edə bilməyib\nİstanbuldan gələn təyyarə Azərbaycanda eniş edə bilməyib\nBAKU.WS-in Kapaz TV-yə istinadən məlumatına görə, saat 08:45-də enişi nəzərdə tutulan təyyarə qatı dumanlı hava şəraitinə görə havada iki saat dövrə vurduqdan sonra saat 12:50-də Heydər Əliyev adına Beynəlxalq Hava Limanında eniş edib.\nKəpəz TV xəbər verir ki, Gəncə Beynəlxalq Hava Limanından verilən məlumata görə, sərnişinlər Bakıdan Gəncəyə avtobusla yola salınıb. Axşam saatlarında isə hava limanı Moskva-Gəncə reysini həyata keçirən təyyarəni qəbul edəcək.\nRusiyada iki sərnişin təyyarəsi toqquşdu Azərbaycan təyyarəsinin enişi zamanı qəza yaşandı Bakıdan Moskvaya uçmaq 99 avroya oldu! Tanınmış model pişiyinə görə təyyarədə dava saldı AZAL-dan Domodedovodakı yanğınla bağlı açıqlama Aeroportdan şəhərə yeni avtobuslar fəaliyyətə başladı AZAL Bakı-Moskva təyyarəsində bomba olması xəbərinə reaksiya verdi Bakıya təyyarə reysləri ləğv olundu\nТеги: Azərbaycan İstanbul Türkiyə Təyyarə


Bambuk velosipedləri, xüsusiyyətləri - Axtarışlar - 2021\nBambuk velosipedləri, xüsusiyyətləri\nThebambuk velosipedlərklassik alüminium yüngül lehimli velosipedlərlə müqayisə edilə bilən bir yüngüllük və müqavimət göstərin. A bambuk velosiped çərçivənin hazırlandığı xammal üçün ümumi yaradıcılıqlardan seçilir: şərti bir velosipeddə borular bir-birinə qaynaqlanırsa və metal ərintilərindən (polad, alüminium və ya karbon lif kimi sintetik materiallar) hazırlanırsa, bu detallarda velosipedlər çərçivə. seqmentlərindən ibarətdir bambuk qamış.\nİstehsalı və marketinqi bambuk velosipedlər İtalyan istehsalçıları arasında kiçik bir yer tapan bir sektor olan velosiped istehsalında bir yer tutur.\nKeçmişdə sizə bu barədə artıq danışmışdıqbambuk velosiped,oradabambuk velosiped600 avro dəyərində, karbon lifləri ilə möhkəmləndirilmiş polad birləşmələri ilə bir-birinə bambuk qamışlardan ibarət bir çərçivə görən.\nBambuk velosipedlərin qiymətləri həmişə o qədər də yumşaq deyil, çünki tez-tez əl istehsalı olan velosipedləri ölçmək üçün hazırlanır. Qiymətdən qənaət etmək üçün bəzi atelyelər qısamüddətli ödənişli seminarlar və seminarlar təşkil edir, bu müddət ərzində iştirakçılar mütəxəssislərin rəhbərliyi altında bambuk velosipedtam və xüsusi hazırlanmışdır.\nBax BAMBORİSTİN ŞƏKİLLƏRİ\nBambuk təbii bir materialdır və "biodegradaya" uğrayır, bu səbəbdən velosiped çərçivəsinin əsas materialı olaraq istifadə edilməzdən əvvəl müalicə edilməlidir. Bambuk qamışları müalicə etmək və zamanla davamlı və davamlı etmək üçün bir neçə üsul var. Ən çox istifadə edilən metodlar arasında ənənəvi siqaret çəkmə və ya daha müasir qaz məşəlləri və ya sobalar tərəfindən həyata keçirilən ağacın istilik müalicəsidir.\nÇərçivənin montajı bambuk müxtəlif qoşulma sistemlərindən istifadə edir. Ən erkən dizaynlardan biri bambuk "borusu" ətrafında sıxılmış metal birləşmələrdən istifadə edilmişdir. Model bambukosikl buna bənzər şəkildə karbon elyafla möhkəmləndirilmiş poladdan birləşmələr istifadə edir, lakin yedək və çətənə kimi təbii liflərdə və ya epoksi və ya poliuretan qatranları ilə hopdurulmuş şüşə elyaf kimi digər materiallarda birləşmə çatışmazlığı yoxdur. Su ilə təmas nəticəsində zədələnmənin qarşısını almaq və ksilofaq həşəratların hücumundan qorunmaq üçün bir dəfə yığılmış bambuk çərçivə, poliuretanın bir səth filmi ilə örtülmüş bir müalicə ilə tamamlana bilər.\nBildirildiyi kimi, İtaliyada dabambuk velosipedkök saldı: bunları əl ilə və sənətkar üsulla istehsal etmək, gənc bir Siciliya start-upıdır.Bambukçu. Bambooryist Sicilya kimi bir bölgədə anadan olub, burada ağac emalı və təbii materialların ənənələrinin çox uzaq kökləri var, yalnız on doqquzuncu əsrdə onsuz da geniş yayılmış Siciliya arabasını düşünün.\nBambooryist velosiped çox sadə bir quruluşla birləşdirilmiş 8 bambuk qamışdan hazırlanmış bir çərçivəyə malikdir. Yeganə çatışmazlıq qiymət kimi görünür: İtaliyada istehsal olunan bambuk velosiped, 690 avrodan (yalnız çərçivə üçün) tam velosiped üçün 1200 avroya qədər olan qiymətlərlə evə aparıla bilər.subay.\nVideo: AVTOŞ İMİŞLİ UŞAQLARI 2018 (Noyabr 2021).\nHər ehtimala qarşı evdə müalicə üsulları\nPolar Loop: Xülasə\nMelatonin: faydaları və istifadəsi\nDünyanın ən gözəl Eco Resort\nAyurveda, qeyri-ənənəvi tibb\nCopyright 2021 \_ Bambuk velosipedləri, xüsusiyyətləri...


Naxçıvan TV - Günnütdən qələbəyə gedən yol\nGünnütdən qələbəyə gedən yol\n2018-ci ilin may ayında Naxçıvan Dövlət Televiziyası ölkəyə və bütün dünyaya yayılan xoş bir xəbəri tamaşaçılarına çatdırdı-Günnüt kəndi düşmən nəzarətindən azad edilib!\nİsti bir yaz günündə göydə qəfil çaxan ildırım effekti yaradan bu xəbəri çatdıran televiziya əməkdaşlarının sırasında mənim də adım vardı. Əlbəttə qürur duyulası bir haldır. Amma daha çox qüruru bu uğurlu əməliyyatı düşünən və həyata keçirənlərlə duymaq lazımdır. Çünki 2016-cı ilin şərəfli “Aprel döyüşləri”ndən sonra bu əməliyyat təkcə ölkə vətəndaşlarında ruh yüksəkliyini, qələbə inamını artırmadı, həm də öz xalqında yalançı qalib obrazı formalaşdıran Ermənistan hakimiyyətində soyuq duş effekti yaratdı.\nİki il əvvəl Günnütə etdiyimiz ilk səfəri bu gün də olduğu kimi xatırlayıram. Hərbiçilərimizin müşayiəti ilə uzun illərdən bəri kol-kos basan yollarla Günnütə tərəf irəlilədikcə hər yerdə qurulan müdafiə istehkamları, əraziyə toplaşan hərbi texnika və əsgərlər bir anlığa adamı 1990-cı illərə aparırdı. Amma o zaman xof və bir qədər də çaşqınlıq içərisində olan döyüşçülərdən fərqli olaraq bugünkü əsgərlərin simasında qalib görkəmi, döyüş ruhu və hətta bir gecədə dağları aşıb qədim Şərur-Dərələyəz mahalının xəritəsini dəyişməyə hazır olan qəhrəman görkəmi var idi. Yol boyu ordu birləşmələrinin yerləşdirilməsində hər şey yüksək peşəkarlıqdan xəbər verirdi. Sanki dünyanın ən güclü hərbi qüdrəti sayılan Amerika Birləşmiş Ştatlarının ordusu haqqında çəkilən filmlərə baxırdıq. Bu artıq müasir Azərbaycan Ordusunun real vəziyyəti idi. Çay yatağı ilə uzanan yolun sonunda Günnüt ərazisinə çatanda bizi burada arı saxlayanlar qarşıladı. Günnüt əməliyyatından dərhal sonra bura öz arı pətəklərini gətirmişdilər. Arılar ətirli Günnüt çiçəklərindən vızıltı ilə, bəlkə də acgözlüklə bal toplayırdı. Sanki hər çiçəyin üstündə bir arı vardı. Vallah, təbiətdə olan canlılar da doğma yerlər, yaylaqlar üçün darıxır. Bu fürsətdən isə ilk istifadə edən yəqin ki, arılar idi. Uzaqda düşmən səngərləri aydın görünürdü. Arıçılara: -Bəs qorxmursunuz, düşmənlə sərhəddin bu qədər yaxınına gəlmisiniz? sualıma, yaşlı arıçı əsgərlərimizi göstərərək, - bunlar olan yerdə nə qorxu?!- cavabını verdi.\nBuradan o tərəfə yollar daha rahat idi. Çünki hərbi texnikanın köməyi ilə az bir zamanda ön xəttdəki səngərlərə qədər rahat yol çəkilmişdi. Bu yol qayaları və təpələri inadla yaran ekskovatora atılan düşmən güllələrinin altında hamarlanıb, düzənlənmişdi. Amma hələ də yol çəkilişi davam edirdi. Hərbiçilərimiz söz vermişdilər ki, bizi ən son nöqtəyə qədər aparacaqlar. Ona görə də son səngərə getmək üçün bir qədər piyada qalxmalı olduq. Səngər qurtarandan sonra əsgərlərimizin tutduğu mövqedən düşmənin kəndləri, əsgəri əraziləri və səngərləri ovuc içi kimi görünürdü. Amma, mənim diqqətimi daha çox çəkən Günnüt kəndinin ərazisi, ətrafdakı yastı təpələr və onları əhatə edən uca dağlar oldu. Bir may günündə Günnüt lalələri sanki yaşıl otların arasından ucalan alov idi. Bu laləlik isə daha çox kəndin dağıdılan, ara-sıra görünən qəbirlərdən bəlli olan qəbristanlığında açılmışdı. Bəlkə də hər lalə bir şəhidin, ya da burada uyuyan kənd sakinlərinin ruhunu tərənnüm edirdi. Bir zaman yad baxışların nəzarətində olan torpağın altında qalan ruhlar indi doğmalarını görüb lalələrin rənglərində yenidən pərvazlanırdı... Bilmirəm, amma çox xoş bir mənzərə idi. Bir qədər aralıda dayanıb düşməni gecə-gündüz nəzarətdə saxlayan əsgər və zabitlərimizə baxdıqca QƏLƏBƏ deyilən mücərrəd sözün anlamını dərk edirdim. Bu idi Qarabağ savaşı başlayandan təşnəsində olduğumuz Qələbə. Bir zaman düşmənin işğal edərək at oynatdığı torpağı ondan çox az, minimal itki ilə (Günnüt əməliyyatında Adil Tatarov adlı əsgərimiz qəhrəmanlıqla şəhid olub və uğrunda döyüşdüyü səngər də indi onun adını daşıyır) geri almaq və Azərbaycan Ordusunun hərb tarixinə növbəti uğuru yazmaq qürurvericidir. Çünki 11 min hektarlıq bir ərazini düşməndən azad edərək əsgərlərimiz ən hündür, starteji yüksəklikləri və düşmənin öz ərazisində hərəkətini də “quşbaxışı” nöqtədən nəzarətə götürmüşdü. Ətrafda artıq hər şey ovuc içi kimi görünürdü.\nBir mənzərə isə lap maraqlı idi, indi azad çöllərində yaşılla qırmızının, bir qədər yüksəkdə isə mavi rəngin bir birinə qovuşması Tanrı tərəfindən Günnütə təbii şəkildə Azərbaycan Bayrağını çəkmişdi.\nƏn maraqlı məqam isə qəbristanlıqda doğmalarını ziyarətə gələn günnütlülərin qəribə sevinci idi. Dini və milli ənənəmizə görə məzaraları ziyarət edən insanlar bir qədər qəmgin, kədərli olurlar. Amma 26 illik həsrətdən sonra bura gələn günnütlülərin üzlərində çox qəribə bir ifadə var idi. Sevinc və kədərin qarışığı. Bu bəlkə də elə QÜRUR idi. Onlara doğmalarının məzarı üstündə Quran oxumağa şərait yaradan Azərbaycan əsgərinə qarşı duyulan qürur hissi.\n..İndi Günnütdə mükəmməl infarstruktur yaradılıb. Ali Məclis Sədrinin etdiyi səfərlərdə verdiyi müvafiq tapşırıqlardan sonra bir neçə istiqmətdə yollar çəkilib əsgər yataqxanaları, xidməti binalar inşa edilib. Əsgərlərə şəhərlərdə dislokasiya olan hərbi hissələrdəkindən heç də fərqlənməyən şərait yaradılıb. Kitabxanadan tutmuş, ta ki istirahət guşələrinə qədər hər şey var. Yaradılan infarastruktur, möhkəmlənən səngərlər, hətta soyuq qış aylarında belə davamlı təmin edilən təchizat, istilik təkcə ordumuza dövlətin qayğısı deyil, həm də bir addım o yanda bunları miskincəsinə ancaq müşahidə edən düşmənə mənəvi zərbədir.\nP.S. Günnütdə bu qəhrəmanlıq tarixini yazan əsgər və zabitlərin heç biri televiziyaya müsahibə vermək istəmədi. Jurnalist inadımızı görüb günəşin şüaları altında yanan sifəti tunc rənginə çalan yüksək rütbəli zabit müsahibə məsələsinə konkret son qoydu: - Qarabağda, Şuşada mütləq sizə müsahibə verəcəm!\nNə deyirik, Günnütdən sonra sizi Şuşada gözləyirik, Azərbaycan əsgəri !!!


Otel otaqlarının növləri – Otel bronlama saytı – Otello.az\nHome Məsləhətlər Otel otaqlarının növləri\nOtel otaqlarının növləri\nTuristlər sərbəst şəkildə tur və ya otel axtarışı edərkən çox vaxt anlaşılmazlıqlarla üzləşə bilirlər. TWN, SGL, DBL kimi qəribə abreviaturalar yalnız təcrübəli turistlər və turistik agentliklərin əməkdaşları tərəfindən başa düşülür.\nƏslində isə onlar otel otaqlarının kateqoriyalarına görə bölgüsünün şərti terminalogiyalarıdır.\nYerləşməyə əsasən otaq növləri\nSingle (şərti işarə SGL)– 1 nəfərlik 1 otaqlı. Yataq sayı – 1.\nDouble (şərti işarə DBL, DBL TWN) – 2 nəfərlik 1 otaqlı. Yataq sayı – 2 (double twin) və yaxud 1 böyük yataq.\nTriple (şərti işarə TRPL) – 3 nəfərlik otaq. Adətən otaqda 2 yataq və əlavə divan, ya da qatlanan yataq olur.\nExtra Bed (şərti işarə EXB) –əlavə yataq terminalogiyasıdır. Əsasən digər növlərlə birləşmiş variasiyalarda rast gəlinir: DBL+EXB, TRPL+EXB.\nChild (Infant) (şərti işarə CHD )– uşaqlı qonaqlar üçün otaqlar. Bir sıra otellərdə 12 yaşınadək olan uşaqlar əlavə yataq ilə təmin edilmir. Bu səbəbdən müxtəlif yaşda uşaqların necə yerləşdiriləcəklərini əvvəlcədən aydınlaşdırmaq lazımdır. 12 yaşdan başlayan uşaqlar üçün isə böyüklər kimi adətən əlavə yataq verilir.\nNövlərdən birləşmiş variantlar\n(SGL+CHD)- 1 nəfərlik otaq, 1 böyük və 1 uşaq üçün , (SGL+2 CHD)- 1 nəfərlik otaq, 1 böyük və 2 uşaq üçün.\n(DBL+EXB) – 2 nəfərlik otaq əlavə yataq ilə, (DBL+CHD) – 2 nəfərlik otaq 2 böyük və 12 yaşına çatmamış 1 uşaq üçün, (DBL+2 CHD) – 2 nəfərlik otaq 2 böyük və 2 uşaq üçün, (DBL+EXB+CHD) – 2 nəfərlik otaq əlavə yataq ilə 3 böyük və 1 uşaq üçün.\n(TRPL+1 CHD) – 3 nəfərlik otaq, 3 böyük və 1 uşaq üçün, (TRPL+2 CHLD) – 3 nəfərlik otaq, 3 böyük və 2 uşaq üçün.\nKomfort dərəcəsinə görə otaq növləri\nYarı lyuks kateqoriyasına daxil olan daha yaxşı layihələndirilmiş nömrələr (Junior Suite).\nDaha yaxşı layihələndirilmiş nömrələr, üstünlükləri 2 otaqdan ibarət olmaqlarıdır- lyuks kateqoriyasına daxildir (Suite).\nYüksək komfortlu nömrələr (De Luxe).\nDupleks nömrələr (Duplex).\nİki və yaxud üç otaqlı ailəvi nömrələr (Family Room).\nMini-mətbəx ilə bir otaqlı nömrələr (Studio).\nStandart bir otaqlı nömrələr (Standart).\nBungalow evlər.(Residence, Bungalow, Village, Chalet, Cabana).\nŞəxsi mətbəxi olan mənzillər. (Apartament).\nBal ayında olan qonaqlar üçün otaqlar – lyuks kateqoriyasına daxildir. (Honeymoon Room).\nVillalar – kiçik, lyuks, iki mərtəbəli. Çox vaxt öz bağı və hovuzu olur. (Villa, Villa Deluxe, Junior Villa. President Villa).\nOtel seçərkən həmçinin turistlər pəncərədən açılan mənzərəyə də diqqət yetirirlər.\nOtaqdan görünən mənzərəyə görə növlər\nhovuz mənzərəsi olan otaqlar (PV, Pool View);\npark (Park View);\ndəniz (SV, Sea View);\nşəhər (CV,City View);\ndağlar (MV,Mountain View);\nokean (OV, Ocean View);\nMənzərəsi dəqiq müəyyən olunmamış otaqlar (Run of house).\nİndi isə aşağıdakı formanı dolduraraq otel axtarışına başlaya bilərsiz.


Qızıl alarkən nəyə fikir verməli? » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nQızıl alarkən nəyə fikir verməli?\n25 Aprel 2013, 10:44 10105\n“6 ay öncə “Moskva” univermağından ağ qızıl adına 2 üzük aldım. Satıcıdan malların sertifikatını istəsəm də, bildirdi ki, bunlar boş şeydir, istənilən adam 5 dəqiqəyə sertifikat hazırlayıb verə bilər. Adam tanış olduğuna görə inandım və sertifikatı olmayan üzükləri aldım. Tanış olduğuna görə heç satıcıdan çek də istəmədim. Sözügedən zinət əşyalarını almağımın üstündən 5 ay keçəndən sonra gördüm ki, qızıllar sarımtıl rəngə çalır”.\n“Ağ qızıl aldım, sarı çıxdı”\nBu sözləri bizimlə söhbətində qızıl alarkən aldadıldığını deyən Cəmalə bildirdi. Şikayətçinin sözlərinə görə, indi aldığı qızılı nə geri qaytara, nə də dəyişə bilmir: “Üzükləri götürüb tanışımın yanına getmişəm, deyir ki, ağ qızıl qalandan bir müddət sonra zəif çalarlı sarımtıl rəngə çalır. Alıcı kimi bunu əvvəlcədən bilmək hüququm var, amma qızılı alarkən bu barədə satıcı mənə heç bir məlumat vermədi. Əlimdə çek də yoxdur ki, tanış olmasına baxmayaraq, aldatdığına görə tanışımdan aidiyyəti orqanlara şikayət edim”.\nQeyd edək ki, hər il Maliyyə Nazirliyinin Qiymətli Metallara və Qiymətli Daşlara Nəzarət Dövlət Xidməti tərəfindən satış obyektlərində həyata keçirilən reydlər nəticəsində minlərlə zərgərlik məmulatının üzərində əyarları və digər məlumatları düzgün yazılmayan zinət əşyalarının olduğu meydana çıxır.\nBu il aşkarlanan saxta qızıllar\nTəkcə bu ilin I rübü ərzində Qiymətli Metallara və Qiymətli Daşlara Nəzarət Dövlət Xidməti tərəfindən 18 sahibkarlıq subyektində dövlət əyar nəzarəti tədbirləri keçirilib. Nazirliyin rəsmi saytından əldə etdiyimiz məlumata görə, tədbirlər zamanı qiymətli metallar və qiymətli daşlardan hazırlanmış və qanunvericiliyə zidd olaraq dövlət əyar damğası ilə damğalanmayan 15 min 535 ədəd zərgərlik məmulatı aşkarlanıb. Həmin məmulatların üzərində mənşəyi məlum olmayan ad və əyar damğalarının izləri müəyyən edilib. Mənşəyi məlum olmayan ad və əyar damğalarının izləri sözügedən Dövlət Xidməti tərəfindən təmizlənib və məmulatlar əyarlarına uyğun dövlət əyar damğası ilə damğalanıb.\n2013-cü ilin I rübü ərzində keçirilmiş yoxlamalar nəticəsində dövlət büdcəsinə, müvafiq olaraq 136 min 120 manat məbləğində dövlət rüsumunun və İnzibati Xətalar Məcəlləsinə əsasən, 10 min 400 manat məbləğində inzibati cərimələrin ödənilməsi təmin edilib.\nÖtən ilin saxta qızılları\nÖtən il ərzində sahibkarlar tərəfindən edilmiş müraciətlər əsasında 446 sayda lisenziya verilib, 27 sayda lisenziyanın fəaliyyəti dayandırılıb, 15 sayda lisenziya ləğv edilib. Bununla yanaşı, lisenziyanın alınması ilə bağlı ərizə, 15 fiziki şəxs və 25 hüquqi şəxs olmaqla, 40 sahibkar tərəfindən elektron xidmət vasitəsilə daxil olub.\nBelə ki, 67 sahibkarlıq fəaliyyəti subyektində aparılan yoxlamalar nəticəsində Xidmətə gətirilməsi təmin edilmiş zərgərlik məmulatlarının üzərində aşkar edilmiş mənşəyi məlum olmayan ad və əyar damğa izləri təmizlənib və məmulatlar əyarlarına uyğun dövlət əyar damğası ilə damğalanıb. Nəzarət işləri zamanı Xidmətə gətirilməsi təmin edilmiş dövlət əyar damğası ilə damğalanmayan zərgərlik məmulatlarına görə 415 min 644 manat məbləğində dövlət rüsumu ödənilib.\nNəyə fikir verək?\nBazarda Qiymətli Metallara və Qiymətli Daşlara Nəzarət Dövlət Xidməti tərəfindən aşkarlanan kifayət qədər saxta, standartlara cavab verməyən, üzərindəki informasiyaların düzgün olmadığı zinət əşyalarının aşkarladığını nəzərə alsaq, hər gün onlarla adamın bazarda aldadıldığını demək olar. Çünki sözügedən Dövlət Xidmətinin hər gün bazarda reyd aparmaq imkanının olmadığını nəzərə alsaq, zərgərlik məmulatlarından başı çıxmayan alıcıların asanlıqla aldadıldığı danılmazdır. Alıcılar bazarda aldanmamaq üçün nə etməlidirlər? Qızıl alarkən nəyə fikir verməlidirlər?\nZinət əşyalarının satışı ilə məşğul olan zərgər Ramin Məmmədov bizimlə söhbətində bildirdi ki, alıcılar qızıl alarkən ilk növbədə qızılın əyarına baxmalıdırlar: “Fərqi yoxdur ağ, ya sarı qızıl olsun, əyar əsasdır. Çünki yüksək əyarlı qızılların tərkibində təmiz qızıl çoxdur. Ən yaxşı qızıl əyarı 750 olandır. Bu o deməkdir ki, aldığınız qızıl məmulatının 75 faizi təmiz qızıldır. Təsəvvür edin 10 qramlıq təmiz qızıldan 13.30 qram 750 əyarlıq qızıl məmulatı çıxırsa, 17 qramlıq 583 əyarlıq qızıl məmulatı hazırlamaq olur”.\nR.Məmmədov bildirdi ki, qızılda brilliant daş da əsasdır: “İlk növbədə daş ağ və təmiz olmalıdır. Daşın zərində heç bir ləkə olmamalı, sarımtıl rəngə çalmamalıdır”.\nBazarlığa başı çıxan adamla gedin\nRamin Məmmədov məsləhət gördü ki, ümumiyyətlə, qızıl, bahalı zinət əşyası alarkən başı çıxan adamla birgə bazarlığa getmək lazımdır: “Əks halda, aldanmaq ehtimalı böyükdür. Bundan başqa, alıcılara çox ucuz mala qaçmamağı məsləhət görərdim. Çünki bəzi satıcılar Azərbaycan alıcısının əksəriyyətinin ucuz mala qaçmaq xüsusiyyətindən istifadə edərək keyfiyyətsiz, saxta malı aşağı qiymətə satışa çıxarırlar. Alıcıların çoxu bəlkə də illər sonra bilir ki, aldığı mal saxtadır, bəlkə də heç ömür boyu bundan xəbəri də olmur”.\nMalın sertifikatının olmasının onun keyfiyyətinə dəlalət etməsinə gəlincə, zərgər bildirdi ki, saxta mala da sertifikat düzəltmək çox asandır: “Sertifikat düzəldən aparatlar 500-1000 manatdır. İstənilən qızıl məmulatı satışı ilə məşğul olan sahibkar həmin aparatdan alıb yanına qoya və gümüş alana da aldığı malın qızıl olması barədə sertifikat verə bilər”.\nZərgər onu da məsləhət gördü ki, alıcılar qızıl bazarlığına çıxarkən Dövlət Əyar Palatasının damğası ilə damğalanmayan zərgərlik məmulatlarını almasınlar: “Dövlət Əyar Palatasının qeydiyyatından çıxan qızılların üzərində bütün məlumatlar olduğu kimi yazılır”.\nAğ qızıl məmulatının istifadə ediləndən 5-6 ay sonra sarımtıl rəngə çalmasına gəlincə, R.Məmmədov dedi ki, bu, təbiidir: “El arasında “qızıl suyu” deyilən radium məhlulu var. İstənilən qızıl məmulatı hazırlanarkən bu məhlulun içərisinə salınır. Ağ qızıl da istifadə edənin orqanizmindən və istifadəsindən asılı olaraq 5-6 ay, və ya 1 il sonra sarımtıl olur. “Əyarı 750-dirsə, qızıl məmulatı sarımtıl rəngə çalanda “şlifovka” edib radium deyilən aparata salmaqla yenidən ağ effekt vermək olur”.\n“Qərarın dəyişdirilməsinə ehtiyac var”\nAzad İstehlakçılar Birliyinin sədri Eyyub Hüseynovun sözlərinə görə, ölkə qanunvericiliyinə görə, qızıl və qızıl məmulatları alındıqdan sonra geri qaytarılmayan mallar siyahısındadır: “Düşünürəm ki, bu qərarın dəyişdirilməsinə ehtiyac var. Çünki bu, alıcıların alıcı hüquqlarının pozulmasına gətirib çıxarır. Satıcı bilir ki, mal keyfiyyətsiz olsa belə, alıcının onu qaytarmaq imkanı yoxdur”.\nE.Hüseynovun fikrincə, alıcılar aldıqları keyfiyyətsiz qızılı geri qaytara bilmədiklərindən bu məmulatın alışı zamanı çox diqqətli olmalıdırlar: “İstehlakçının hüququ var ki, aldığı malın bütün sənədlərini, sertifikatını, haradan alınması barədə sənədi, qiymət sənədini və s. satıcıdan istəsin. Qızılın üzərindəki damğaya da fikir verilməlidir”.\n“Sertifikat istəmək yersizdir”\n“Mərkəz Univermaq”da satıcı işləyən və adının çəkilməsini istəməyən müsahibimiz isə bildirdi ki, Azərbaycanda istehsal olunan mala sertifikat verilmədiyindən alıcıların onlardan sertifikat istəməsi yersizdir: “Düzdür, saxta sertifikat hazırlamaq o qədər də çətin deyil. Amma sertifikatın olması heç də malın saxta olmadığını deməyə əsas vermir. Bizdə aparat var, malı alarkən həmin aparatla əyarının, qaşının üzərində yazıldığı informasiyalarla üst-üstə düşdüyünü yoxlayırıq. Saxta malı qəbul etmirik. Amma daha çox pul qazanmaq istəyən sahibkarlar var ki, onlar üçün əsas puldur deyə, saxta malları da ucuz qiymətə alıb alıcını cəlb etmək üçün ucuz qiymətə də satırlar. Ümumiyyətlə, zinət əşyaları barədə Azərbaycan alıcılarının kifayət qədər anlayışı olmadığına görə onların aldatmaq çox asandır. Buna görə də qızıl alarkən başı çıxan adamla alış-verişə getmək lazımdır”.\n“Bazardakı qızılların 30 faizi saxtadır”\nEyyub Hüseynovun sözlərinə görə, bazardakı qızılların 30 faizi saxtadır: “Bunu mənimlə söhbətlərində zərgərlər özləri deyirlər. Bizə də aldanan alıcılar çox müraciət edirlər. Ancaq təəssüflər olsun ki, əllərində malı haradan, nə vaxt aldıqları barədə dəlil-sübut, çek olmadığına görə, onlara yardım edə bilmirik. Düşünürəm ki, Dövlət Əyar Palatası da istehlakçıların hüquqlarının qorunması sahəsində fəal deyil”.\nMövzu ilə bağlı suallarımıza aydınlıq gətirmək üçün Qiymətli Metallara və Qiymətli Daşlara Nəzarət Dövlət Xidməti ilə əlaqə saxladıq. Sözügedən ünvandan bildirdilər ki, suallarımızı ancaq Maliyyə Nazirliyinin mətbuat katibi cavablandıra bilər. Maliyyə Nazirliyinin mətbuat katibi ilə əlaqə saxlamağa çalışsaq da, gün ərzində zənglərimizə cavab verilmədi.\nQeyd edək ki, Nazirlər Kabinetinin 2008-ci ildə təsdiqlədiyi qızıl və digər qiymətli əşyaların istehsalı və satışı ilə bağlı qaydalara görə, ölkədə qızıl və digər qiymətli məişət əşyaları istehsal edən fiziki və hüquqi şəxslərdə istehsal edilən əşyalar satışa çıxarmamışdan əvvəl Dövlət Əyar Palatası (DƏP) tərəfindən damğalanmalıdır. Dövlət əyar damğası - zərgərlik məmulatlarının keyfiyyətinə dövlət zəmanətidir. Nazirlər Kabinetinin qərarıyla qızıl alındıqdan sonra geri qaytarıla bilməz. Buna görə də keyfiyyətsiz zərgərlik məmulatlarını əldə etməklə maliyyə itkilərinə məruz qalmaq təhlükəsi ilə üzləşməmək üçün Maliyyə Nazirliyinin Qiymətli Metallara və Qiymətli Daşlara Nəzarət Dövlət Xidməti vətəndaşlara dövlət əyar damğası ilə damğalanmayan zərgərlik məmulatlarını almamağı tövsiyə edir.


Ankara niyə kürdlərlə yenidən döyüşür? – Müsahibə\n28 İyul 2015 - 12:05\nNATO Türkiyədən İŞİD-ə münasibətdə daha qəti addımlar tələb edir\nTürk hökuməti İŞİD-lə birgə mübarizə üçün İncirlik aviabazasını amerikalılara verib.\nTürkiyə İŞİD qruplaşması və kürd separatçılarına qarşı hərbi fəaliyyətin əlaqələndirilməsi üçün NATO ölkələrinin təcili toplantısının keçirilməsi təşəbbüsü ilə çıxış edib.\nTürkiyə HHQ İraqın şimalındakı PKK üsyançı qruplaşmasının düşərgələrinə aviazərbələr endirib. Bundan başqa, türk aviasiyası Suriyada İŞİD-in və PKK-nın mövqelərini hədəfə götürüb.\nPolitoloqların əksəriyyətinin güman etdiyi kimi, Türkiyə yenidən daxili vətəndaş münaqişəsinə cəlb edilsə, bu onun Quzey Atlantika koalisiyasındakı roluna çox ciddi şəkildə təsir edəcək və ola bilsin, Qərbin cihadçılarla mübarizə səylərini sarsıdacaq.\nAnkara kürdlərlə niyə yenidən döyüşür?\n“Beşinci mərtəbə”nin aparıcısı Mixail Smotryayev şərqşünas Yelena Suponina ilə bu barədə söhbət edir.\nMixail Smotryayev: Bu yaxınlarda sizinlə Türkiyədən söhbət açdıq, lakin o vaxtdan bəri durum dəyişilib. Bir müddət əvvəl agentliklər vasitəsilə Türkiyənin baş nazirinin İŞİD-lə mübarizə üçün Türkiyənin Suriyaya quru qoşunları göndərməycəyi haqda açıqlaması yayıldı. Biz bu imkanı müzakirə etdik və eyni fikrə gəldik ki, bu yaranmış durumda olduqca az ağlabatandır. İstirahət günərində türklərin aviahücumundan az ziyan dəydi, lakin öz kürdləri, necə lazımdır, ziyan gördülər. Onları olduqca əməlli-başlı bombaladılar. Artıq neçə illər idi ki, belə şey olmurdu. Niyə?\nYelena Suponina: Türkiyədə son dərəcə xeyli daxili iqtisadi-sosial problemlər var. Həm də bu problemlər indiyədək həll edilməyib. Hətta bu günədək hökumət də formalaşdırılmayıb. Ədalət və İnkişaf partiyası (ƏİP) iyun seçkilərini uddu, lakin koalisiya üzrə tərəfdaşlara ehtiyacı var, onları isə əldə etməyə nail ola bilmir. Ola bilsin, Cümhuriyyət Xalq Partiyası (CXP) razılaşardı, lakin Dəmirdaşın təmsil etdiyi Xalqların Demokartiyası Partiyasından (XDP) tərəfdaş dəqiq olmayacaq. Onu Türkiyə kürdlərinin lideri alandırmaq olar, lakin hamısının deyil, böyük hissəsinin. ƏİP-də başa düşüblər ki, kürdlərdən onlara yoldaş olmayacaq. Bu cür hallarda isə müharibə və yaxud antiterror əməliyyatı mövzusu baş qaldırır. Əlbəttə, təhlükə var – bütün Yaxın Şərq od tutub yanır və biz bu haqda dəfələrlə danışmışıq. İndi isə bu mövzu iki planda – İŞİD və PKK planında meydana çıxıb. ƏİP-in hökuməti formalaşdırmaqla bağlı problemi var. İctimaiyyət narazıdır, çünki sosial və iqtisadi problemlər hökumətsiz həll olunmur. Ərdoğanın populyarlığının zirvəsi arxada qalıb. O, Türkiyə üçün çox iş gördü, lakin həmişə zirvədə qalmaq olmaz. Və bu aksiyalar ona görə baş verir ki, ictmaiyyətin diqqəti yayındırılsın.\n-İctmayyətin diqqətini yayındırmaq zərurəti, yoxsa ordu onun hakimiyyətdə qalma müddətini azlatmasın deyə onu nə iləsə məşğul etmək?\n-Bunlar bir zəncirin həlqələridir. Ərdoğanın dönəmində hərbçilərin imkanları zəifləsə də, ordu Türkiyədə böyük rol oynayır. Hətta bəzi görkəmli hərbçilər həbsə düşdülər. Baş qərargahın bir çox zabitləri məzuniyyətdən geri çağırması təsadüfi deyil və bu, çox şeydən xəbər verir. Deyəsən, söhbət nöqtəvi antiterror əməliyyatından getmir, o daha ciddi bir şeyə, hətta Suriyanın ərazisinə keçə bilər. Suriyada hərbi-siyasi böhran qopduğu 2011-ci ildən Türkiyə orada rejimin dəyişilməsinə ümid bəsləyirdi. Lakin bu, baş vermədi, bəziləri Ərdoğanı və onun xarici işlər nazirini (indiki baş naziri) bir müddət ələ salmağa başladılar. Ola bilsin, onların bəraət qazanmaq istəyi var.\n–Bu, lağlağılardan qisas almaq üçün olduqca şübhəli üsuldur. Son ili nəzərdən keçirtsək, bəziləri İŞİD-ə uzun ömür vəd edir, digərləri iddia edirdilər ki, İŞİD ciddi hərbi müqavimətlə üzləşsə, dərhal dağılacaq. Lakin heç biri baş vermədi, çünki ona ciddi hərbi müqavimət göstərilməyib. Peşmərgə başqa məsələdir. NATO üzrə müttəfiqlərin dəstəklədiyi türk nizami ordusu isə başqa məsələ. Sabah baş tutası təcili toplantıya bizi gətirən nədir? Niyə qəflətən alyans üzrə yoldaşlarla öz fəaliyyətlərini əlaqələndirməkdən danışmağa başlayıblar? Doğrudanmı, kürdlərlə haqq-hesab çəkmək üçün və eyni zamanda bir qədər İŞİD-lə məsələni çürütmək üçün müttəfiqlərin köməyi lazımdır? Onlar ki öz əsgərlərini göndərməyəcəklər?\n-Artıq PKK-ya zərbə endirilib və bu zərbələr getdikcə daha fəal şəkil alacaq. Bəşər Əsədin taleyinə gəlincə isə, bu, xeyli uzaq perspektivdir, lakin görünə biləcəyi qədər də yox. Suriyanın qonşularının Əsədlə, yoxsa İŞİD-lə daha tez məşğul olmaq barədə mübahisələri davam edir. Rusiyanın İŞİD-ə qarşı Bəşər Əsədlə əməkdaşlıq etmək, həmçinin türk hökumətinin olduqca ehtiyatlandığı kürdlərin iddialarını məhdudlaşdırmaq təklifi var. Türklər təkcə PKK-dan deyil, həm də milli özünüdərkin artmasından qorxurlar. Lakin Ərdoğan özü üçün qərar qəbul edib və Əsədlə əməkdaşlıq etməmək barədə prezident Putinlə olduqca güclü fikri ayrılıqları var və ən yaxın müddətdə belə bir əməkdaşlıq olmayacaq. NATO-da konsultativ görüş isə ona görə lazımdır ki, Türkiyənin kürdlərə qarşı əməliyyatı anlaşılmazlıq doğurub. Son zamanlar alyansda Türkiyəni İŞİD-lə mübarizə koalisiyasına kifayət qədər qoşulmadığına görə ehtiyatla tənqid edirdilər. Türkiyə yalnız son günlərdə İŞİD-ə raket-bomba zərbəsi endirilməsi üçün öz bazasını amerikalılara verdi. Türkiyə ancaq indi-indi bu mübarizəyə həvəssiz qoşulur.\nTürkiyə ilə Suriya arasındakı sərhəd Suriya ərazisində və yaxud İŞİD-in tərəfində fəaliyyət göstərmək istəyən yaraqlılar üşün şəffaf idi. Varvara Karaulovanın əhvalatını yada salın. O ancaq Rusiyada qopmuş səs-küyün sayəsində sərhədi keçə bilmədi. NATO-da İŞİD-ə qarşı Türkiyədən tamam başqa hərəkət gözləyirdilər, kürdlərə qarşı fəaliyyət isə hazırda narazılıq doğurub və Türkiyənin izahat verməyi zəruridir.\n–Amerikalılar artıq bu ruhda fikir bildiriblər ki, “Biz bunu alqışlamırıq, lakin ölkə öz daxilindəki sabitsizlk yaradan qüvvələdən qorunmaq haqqına malikdir”. Yəqin ki, sabah həm də İŞİD-ə qarşı Türkiyənin rolunu necə gücləndirməkdən də söhbət gedəcək. Biz keçən dəfə Ankaranın baxış nöqtəsindən yanaşmağa cəhd etdik – hansı pisdir: öz kürdlərin, yoxsa yad “xilafətçilər”? Hansısa dəyişikliklər baş veribmi, Ankara İŞİD-i daha ciddi şəkildə qavramağa başlayıbmı? Yoxsa əvvəlcə Əsəd, sonra kürdlər? Sonra isə əl çatsa, İŞİD?\n-Türkiyənin güneyindəki teraktdan sonra İŞİD təhlükəsi daha qabarıq görünür, lakin Türkiyə üçün kürd problemi həmişə daha ağrılı olub. Burada söhbət dövlətin bütövlüyündən gedir. Türkiyədə 15 milyona yaxın kürd var. Hətta nisbətən loyal olanlar da Türkiyə ərazisində müstəqil dövlətin yaranması imkanlarndan danışırlar. Bu, uzaq gələcəyin işidir, lakin axı kürdlər İraqın quzeyində, demək olar, müstəqilliyə yaxınlaşıblar, Suriyada nə hökumətin, nə də İŞİD-in girməyə cürət etdiyi xeyli əraziyə nəzarət edirlər. Bu, Türkiyə üçün çox təhlükəlidir. Türklər son zamanlar hətta İraq və Suriya ərazisində fəaliyyət göstərən radikal cihadçılarla dilxoşluq etməyi də özlərinə caiz bilirdilər. Kürdlərə isə həmişə şübhə ilə yanaşıblar. Və hazırda bu, tam şəkildə üzə çıxıb.\n-İŞİD-lə dilxoşluq nə qədər uzun çəkəcək? Baş verə biləcək fəlakətin miqyasını Ankarada anlayırlarmı?\n-Hazırda NATO Türkiyədən İŞİD-ə münasibətdə daha qəti addımlar tələb edir. Türkiyədə kürdlərin dalınca deyinirlər – bəzi məlumatlara görə, bəzən çox güclü olmasa da, zəruri özünümüdafiənin hədləri aşılır. Türkiyə daha qətiyyətli hərəkət edəcək, lakin əvəzində nəsə tələb edir. Məsələn, Suriyada cihadçıların qovulacağı ərazilər üzərində uçuşsuz və bufer zonaların yaradılması. Bu, Əsədin həm kürdlərlə, həm də terrorla mübarizəsinə bağlı problemdir. Payıza doğru lap maraqlı olacaq.


Əməkdar artist Xocalı yürüşündə gülərək şəkillər çəkdirdi - "Bu nə səviyyəsizlikdir?" - FOTO » Hurriyyet.org - Online qəzet\nHurryyet.org milli.az-a istinadən xəbər verir ki, aktrisa yürüş zamanı sənət yoldaşları ilə çəkdirdiyi fotoları sosial şəbəkə hesabından paylaşıb. Aktrisanın "Bugün. Xocalı hadisələrindən 27 il keçir. Şəhidləri yad edib, yürüş keçirildi. Azərbaycanımızın görkəmli sənətkarları ilə görüşüb, xatirə şəkili çəkdirdik" şərhi ilə paylaşdığı şəkildə gülümsəməsi sosial şəbəkə istifadəçilərini bərk qəzəbləndirib.\n"Xocalı hadisəsinə belə sevinəcək, gülər üzlə selfi çəkirlər? Bu nə səviyyəsizlikdir?", "Gülməli nə var deyin biz də gülək", "Nahidə xanım, niyə gülürsünüz. Yoxsa üz dartma əməliyyatından sonra belə qalmısınız?", "Nəyə gülürsünüz? Olanlara gülürsünüz?", "Siz niyə gülürsünüz ki? Elə bil 1 may paradına çıxmısınız. Silsəniz yaxşı olar bu şəkli burdan".\nAktrisa bu azmış kimi hərəkətinə "Bu soyuqda siz də olsaydınız görək necə şəkil çəkdirərdiniz. Biz hər il bu yürüşdə iştirak edirik. 27 ildir ki, ağlayırıq. Onsuzda bu bizim dərdimizdir. Yazmağa gəlmişkən də, mütləq pis şey yazmalısınız. Yaxşıya əliniz gəlmir. Bir az heç olmasa diriəlrə sevginiz olsun" sözləri ilə haqq qazandırıb.


Görkəmli Azərbaycan bəstəkarı Zülfüqar HACIBƏYOV » www.Gundelik.info-Azərbaycan Jurnalistlər Birliyi Sumqayıt şəhər təşkilatının Gündəlik Analitik İnformasiya Agentliyi\nGündəlik Analitik İnformasiya Agentliyi (Daily Analytical News Agency)-Azərbaycan Jurnalistlər Birliyinin Sumqayıt şəhər təşkilatının elektron orqanı » Xeberler » Görkəmli Azərbaycan bəstəkarı Zülfüqar HACIBƏYOV\nHacıbəyov Zülfüqar Əbdülhüseyn oğlu (17 aprel 1884 - 30 sentyabr 1950) — bəstəkar, Azərbaycanın əməkdar incəsənət xadimi (1943), Azərbaycan Musiqili Komediya Teatrının banilərindən biri.\nZülfüqar Hacıbəyov 1884-cü il aprelin 17-də Şuşa şəhərində anadan olub. Zülfüqarın kiçik qardaşları Üzeyir və Ceyhunun sənətdə, milli baxışlarının formalaşmasında oynadığı "böyük qardaş" rolu haqda sənədlər, söhbətlər, xatirələr çoxdur. Bu barədə onun öz xatirələri də vardır. Professional Azərbaycan musiqisinin banisi Üzeyir Hacıbəyov, bəstəkar və dirijor Müslüm Maqomayev, səhnə ustaları Hüseynqulu Sarabski, Hüseyn Ərəblinski kimi sənətkarlar sırasında Zülfüqar Hacıbəylinin də məxsusi yeri vardır.\nƏsərin ilk tamaşası 1911-ci ilin aprelində Tiflisdə Gürcü Zadəganları Teatrında olmuşdur. Sonralar operetta Bakıda, Naxçıvanda, İrəvanda, Şuşada göstərilmişdir. Zülfüqar Hacıbəyovun əsərləri Azərbaycanın musiqi sənətində mühüm rol oynamışdır. Azərbaycan bəstəkarlarının yaradıcılığına yeni bir cərəyan gətirən "Aşıq Qərib" operasında xalq rəvayətindən istifadə olunmuşdur. O, 1917-ci ildə "Üç aşiq və ya Məlikməmməd" adlı fantastik süjetə malik bir operanın səhnəyə qoyulması üçün xüsusi geyimlər də hazırlatmışdır. Lakin, naməlum səbəblərdən nə o zaman, nə də sovet hakimiyyəti illərində bu əsər tamaşaya qoyulmadı.\n"Nüşabə" - Nizaminin "İskəndərnamə" poeması və Abdulla Şaiqin librettosu əsasında, yarımçıq qalıb\nДобавил ATILLA 16-05-2018, 04:00 Просмотров: 205\n“Leyli və Məcnun” növbəti dəfə Opera və Balet Teatrının səhnəsində\nSumqayıtda Şəhər Mədəniyyət Evində 18 sentyabr Milli Musiqi qünü və dahi bəstəkar Üzeyir Hacıbəyovun anadan olmasının 131 illiyi münasibətilə "Üzeyir ömrü" adlı tədbir keçirilib


Azərbaycan milli uşaq oyunları-6 » Qadin.Net ~ İlk milli qadın portalı... Azərbaycan xanımlarına...\nTop kimə dəysə\nOyunçuların sayı: 10-20 uşaq\nMeydançada böyük bir dairə çəkilir. Uşaqların bir hissəsi dairənin içərisinə doluşurlar. O biri hissəsi dairənin kənarında bir birindən bir metr məsafədə dayanırlar. Dairədən kənarda olan uşaqların əllərində top olur. Oyun başlanır. İstər dairə daxilindəki uşaqlar və istərsə də dairə xaricində olan uşaqlar var-gəl edirlər. Bir-birinə ötürməklə (rəqibi aldatmaq məqsədilə) hücum təşkil etməyə cəhd göstərirlər. Dairə içərisində olan uşaqlar isə əksinə hərəkət edirlər, özlərini müdafiə etməyə, topun dəyməsindən qorunmağa çalışırlar.\nDördbucaq ("Yer tutma")\nOyunda 5 uşaq iştirak edir.\nHəyətdə bir dörd bucaq şəkli çəkilir. Uşaqların hər biri bir bucaqda dayanır. Beşinci uşaq ortada dayanır. Bucaqda duran uşaqlar yerlərini dəyişdirirlər. Bu zaman ortada duran uşaq bucaqlardan birini tutmağa çalışır. Yeri tutulan uşaq və oyunu uduzmuş hesab edilir və ortaya çıxır. Oyun bu qayda ilə davam etdirilir.\nBayrağı tap görüm\nOyunda 8-10 uşaq iştirak edir.\nOyun ləvazimatı: gözü bağlamaqdan ötrü hər bir uşaq üçün bir yaylıq.\nYaylıq uşağın özününkü olmalıdır. Uşaqlar dairə təşkil edirlər. Dairənin ortasında 8-10 addım məsafədə bayraq sancılır. Uşaqlar gözlərini yaylıqları ilə bağlayırlar. Rəhbər komanda verir: sağa, sola dön! İrəli addımla marş! və s. Uşaqlar həmin komandanı icra\nedirlər. Rəhbər yenidən komanda verir: bayrağa doğru marş! Uşaqlar 8-10 addım bayrağa doğru addımlayırlar. Yeni komanda verilir: dur və gözəlrini aç! uşaqlar gözlərini açır və mərkəzdəki bayrağa baxırlar.\nKim addımlayaraq bayrağa daha yaxın gəlibsə, həmin uşaqlar qalib hesab olunur. Beləliklə, oyun bir neçə dəfə davam edir. Bayrağı görməmək şərti ilə dəsmal gözə bağlanmalıdır.\nGizlən, səni görməsinlər\nOyun kol-koslu, kələ-kötürlü, enişli-yoxuşlu, dərəli-təpəli yerlərdə oynanılır.\nUşaqlar bir kənarda sıraya düzülürlər. Bir rəhbər və bir "aparıcı" seçirlər. Aparıcı 50-100 addım qabağa keçir və arxası uşaqlara durur. Rəhbər fit verir, uşaqlar hərəsi bir kolun, ya təpənin dalında gizlənirlər. Rəhbər ikinci dəfə fit verir, aparıcı çevrilir və bir dəqiqə müddətində baxır. Görə bildiyi uşağı adı ilə çağırır. Gizlənə bilməyib görünən uşaqlar oyundan çıxarılır. Sonra rəhbər yenə də fit çalır, uşaqlar isə qaçıb ağacların, kol-kosun, daşların arxasında gizlənirlər. Bu qayda ilə oyun davam edir. Gizlənmə müddətində gizlənən uşaqlardan biri top ilə aparıcını vura bilirsə, o uşaq aparıcı rolunda çıxış edir. Bütün uşaqlar tapıldıqdan sonra oyun bitir.\nOyunun daha da səmərəli təşkili və keçirilməsi başlıca şərtlərdən sayılır. Burada oyunçu aparıcı tərəfindən tapıldıqda o cığallıq etməməli, könüllü olaraq uduzduğunu etiraf etməli və digər oyun. İştirakçılarının narazılığına şərait yaratmamalıdır.\nOyunda başlıca məqsəd hər hansı bir xoşagəlməz hadisə baş verdikdə (fövqalədə vəziyyət, müharibədə düşməndən özünü qoruyub\nona zərbə endirmək) cəldlik göstərib tam olaraq qaçıb gizlənmək, özünü təhlükədən qorumaq, lazım gəlsə, gizləndiyi yerdən çıxıb\ndüşməni məhv etmək və s. keyfiyyətləri aşılamaqdan ibarətdir.\nEhhhh heyif deyildi bizim uşaqliq illərimiz günlərimiz biri-birindən gözəl oyunlarla keçirdi həyətdə.\nAh uşaqlıq uşaqlıq illəri\n28 sentyabr 2017 22:34\novaxt basimizi qatmaq ucun yeni oyunlar icat ederdik ama indikiler bes?\n31 avqust 2016 13:16


Gimnast məşq zamanı aldığı zədədən öldü » Media Xəbərləri | Dogru Xəbərin Tək Ünvanı\nMedia Xəbərləri » İdman » Gimnast məşq zamanı aldığı zədədən öldü\n12-11-2019, 11:15 Yazar: Firuzə Baxılıb: 85 Çap et\nABŞ-ın Konnektikut ştatında gimnast qız məşq zamanı aldığı zədədən ölüb.\nBununla bağlı “FoxNews” qızın oxuduğu universitetə istinadla məlumat yayıb.\nNəşrin məlumatlarına görə, noyabrın 8-də 20 yaşlı Melaniya Koulman məşq zamanı onurğasını sındırıb və iki gün sonra vəfat edib.\nKoulmanın sabiq məşqçisi Tomas Alberti deyib ki, qız gimnastika üçün quraşdırılan dirəkdən yıxıldıqdan sonra zədələnib.\n13:18 "Mehriban Əliyeva təkcə Azərbaycanın deyil, dünya gimnastikası üçün də vaxt tapır" - Beynəlxalq Gimnastika Federasiyasının vitse-prezidenti "Azərbaycan Gimnastika Federasiyası (AGF) bütün tədbirlər üzrə dünyada ən fəal quruma çevrilib, çünki müxtəlif gimnastika növləri üzrə böyük yarışlar məhz Bakıda keçirilir". Bu fikirləri Beynəlxalq Gimnastika Federasiyasının (FIG) vitse-prezidenti Nelli Kim Bakıda FİG İcraiyyə Komitəsinin iclası\n12:30 Prezident və xanımı Fərid Qayıbovu təbrik etdi Azərbaycan Respublikasının Prezidenti, Milli Olimpiya Komitəsinin Prezidenti İlham Əliyev, Azərbaycan Respublikasının Birinci vitse-prezidenti, Azərbaycan Gimnastika Federasiyasının Prezidenti Mehriban Əliyeva Avropa Gimnastika İttifaqının prezidenti Fərid Qayıbova təbrik məktubu ünvanlayıb.\n14:16 Bakıda bədii gimnastika üzrə beynəlxalq hakimlik kurslarında 17 ölkə təmsil olunur Yanvarın 26-da Bakıda bədii gimnastika üzrə beynəlxalq hakimlik kursları başlayıb. Beynəlxalq Gimnastika Federasiyası (FIG) tərəfindən təşkil olunan kurslar yanvarın 30-dək davam edəcək. Azərbaycan Gimnastika Federasiyasından (AGF) Mediaxeberleri.az-a bildiriblər ki, kursların açılışında FIG-in\n07:31 Xocalı qətliamına dair bəyanat - ABŞ-ın Konnektikut Ştatı ABŞ-ın Konnektikut ştatı Nümayəndələr palatası Xocalı qətliamı ilə bağlı bəyanat qəbul edib. Azərbaycanın ABŞ-dakı səfirliyindən verilən xəbərə görə, bəyanatda 1992-ci ilin 26 fevral tarixində Azərbaycanın Xocalı şəhərinə hərbi təcavüz nəticəsində yüzlərlə insanın qətlə yetirildiyi, bir çox


C. Elegans genləri susdurmaq üçün necə istifadə olunur - Məlumat - 2022\nC. Elegans genləri susdurmaq üçün necə istifadə olunur\nGenləri susdurmaq üçün C. Eleqansdan istifadə edən təcrübə. Sualım var, C. Elegans bakteriyaları qidalandıraraq, bakteriyalarda maraq doğuran geni ilə əmələ gələn DNT plazmidini niyə və necə istifadə edə bilər?\nTəcrübənizi təsvir etdiyiniz şəkildə, gen susdurulmasına səbəb olacaq plazmidi ifadə edən C.elegans bakteriyalarını qidalandırmaq, sonra həm @Kendall, həm də mən hesab edirəm ki, siz çox güman ki, RNTİ (müdaxilə) təcrübəsini həyata keçirirsiniz.\n@Kendall yazdığı kimi:\nƏgər mənim düşündüyüm budursa, yəqin ki, sizdə GFP+ qurdları var ki, onlar bir az qidalanır.\nCaCl istifadə edərək çevrilmiş DH5-α E. coli2. Nəticə budur ki, nəzarət qurdlarınız gözəl şəkildə flüoresanlaşmalıdır və eksperimental qurdlar nəzərəçarpacaq dərəcədə zəif rəngdə olacaq. RNAi prosesi AMR tərəfindən təqdim olunan linkdə gözəl izah olunur. - Kendall\nBakteriyalar DNT plazmidi ilə kodlanmış RNT molekullarını transkripsiya edəcəklər. Bu RNT-lər maraqlandığınız gendən gələn ardıcıllıqlara əlavə ardıcıllıqlara sahib olacaqlar.\nNematod bakteriyaları yedikdə, bakteriyanın əmələ gətirdiyi RNT molekulları qurdun hüceyrələri tərəfindən alınacaq.\nDaha sonra Dicer fermenti dsRNT-ni kiçik parçalara ayırır. Bu fraqmentlər daha sonra maraq genindən transkripsiya edilmiş mRNA-larla hibridləşə bilirlər. Bu, ya ribosomların düzgün bağlanmamasına səbəb olacaq, ya da çərçivədən kənar və ya əsas amin turşuları olmadan tərcüməyə başlayacaq və ya tərcüməni erkən dayandıracaq.\nNəticə odur ki, hüceyrələr ya maraq doğuran gen tərəfindən kodlanan zülal istehsal etməyəcək, ya da qeyri-funksional zülal istehsal edəcək. Əgər @Kendallın dediyi kimi, maraq doğuran gen GFP kimi reportyor gendirsə, müdaxilə təcrübəsinin nəticəsi flüoresan olmayan C.elegans olacaq. Əgər maraq doğuran gen aktin kimi struktur zülaldırsa, onda siz aktin geninin soxulcan hüceyrələrinə vurulmasının təsirlərini görəcəksiniz.\nJoVE.com-dan olan bu onlayn video protokolu haqqında ətraflı məlumat verilir C.elegans-da RNT təcrübə aparır və həmçinin protokolun necə həyata keçirildiyini nümayiş etdirir.\nVideoya baxın: Group 1: C. elegans as a Model Organism (Iyul 2022).\nMəncə siz haqlı deyilsiniz. müzakirə edəcəyik.\nCopyright 2022 \_ C. Elegans genləri susdurmaq üçün necə istifadə olunur...


01.12.2021 | 18:05\nBaş Dövlət Yol Polisi İdarəsi hava şəraiti ilə əlaqədar sürücülərə müraciət edib.\n“Qafqazinfo”nun məlumatına görə, bildirilib ki, Ekologiya və Təbii Sərvətlər Nazirliyinin Milli Hidrometeorologiya Xidmətindən verilən məlumata görə, yaxın saatlarda hava şəraitinin dəyişməsi, şimal-qərb küləyinin güclənməsi gözlənilir.\n“Baş Dövlət Yol Polisi İdarəsi sürücülərdən xahiş edir ki, küləkli hava şəraitində avtomobilin hərəkət istiqamətinin qəfildən dəyişmə ehtimalının yüksək olmasını nəzərə alsınlar, xüsusilə tunellərdən və yolun kənarları qapalı olan hissəsindən açıq əraziyə çıxarkən daha diqqətli olsunlar.\nSürücülər meteoroloji şəraitə uyğun sürət həddi seçsinlər və nəqliyyat vasitələrini parklayarkən müvəqqəti tikililərin, reklam lövhələrinin, ağacların, həmçinin küləyin təsiri nəticəsində aşma, yaxud qopma ehtimalı olan digər əşyaların yaxınlığında və ya atında saxlamasınlar.\nBununla yanaşı, güclü külək müşahidə olunan yollarda, xüsusən açıq ərazilərdə yük avtomobillərini (əsasən ot daşıyan), moped və motosiklet tipli nəqliyyat vasitələrini idarə edən şəxslər hərəkətlərini məhdudlaşdırsınlar.\nBelə hava şəraiti onlar üçün olduqca əlverişsiz və təhlükəlidir. Zərurət olduğu halda yol-patrul xidməti əməkdaşları tərəfindən bu kimi nəqliyyat vasitələrinin hərəkətinə məhdudiyyət qoyulması da istisna olunmur”, - məlumatda qeyd edilib.


“Premium Bank” ASC bu ilin 3-cü rübünü 6 milyon 999 min manat mənfəətlə başa vurub. Ötən ilin eyni dövründə isə bankın mənfəəti 7 milyon 650 manat təşkil edib.\n“Kommersant.az” xəbər verir ki, bu, ötən ilin eyni dövrünə nisbətən 8.5% azdır.\nGƏLİRLƏRİ AZALIB, XƏRCLƏRİ ÇOXALIB\nYanvar-sentyabr aylarında “Premium Bank”ın gəlirləri 34 milyon 898 min manat (illik müqayisədə 7% az), xərcləri 35 milyon 846 min manat (6% çox) təşkil edib. Bank mənfəət vergisi ödəməyib. Xərclər gəlirləri üstələdiyindən 948 min manat əməliyyat zərəri yaranıb.\nKREDİT PORTFELİ KİÇİLİB\nBu il oktyabrın 1-nə “Premium Bank”ın aktivləri 655 milyon 451 min manat olub ki, bu da ötən ilin sonuna nisbətən 0.3% çoxdur. Bunun 509 milyon 191 min manatı müştərilərə verilmiş xalis kreditlərdir. Son 9 ayda Bankın kredit portfeli 11% kiçilib.\nHesabat dövründə “Premium Bank”ın öhdəlikləri 3,6% azalaraq 468 milyon 435 min manata düşüb, balans kapitalı isə 34% artaraq 187 milyon 16 min manata çatıb.\nXatırladaq ki, “Premium Bank” 1993-cü ildə “AZAL Bank” adı ilə yaradılıb, 2008-ci ildə adını “Silk Vey Bank”a dəyişib, 2018-ci ildə isə yenidən rebrendinq edib. Bankın səhmdarları Zərifə Həmzəyeva, “VIP Aviation Services” MMC və Elvira Əhmədovadır.\nBu şəxslər cərimələndi


Azərbaycan xarici işlər naziri Elmar Məmmədyarov iyunun 24-də bolqarıstanlı həmkarı Yekaterina Zaxariyeva ilə görüşdən sonra keçirilən birgə mətbuat konfransında jurnalistlərin sualının cavabında Ermənistan xarici işlər naziri ilə Vaşinqtonda keçirdiyi görüşün nəticələrindən danışıb.\n“Görüşdən sonra mən jurnalistlərə dedim ki, biz artıq 15 ildir danışırıq. Jurnalistlər nəyi müzakirə etdiyimizi öyrənmək istəyirsə, ən yaxşısı, həmsdərlərin martın 9-da yaydığı bəyanatı oxusun və orada hər şey yazılıb. O bir məsələdir ki, biz bununla razıyıq, razı deyilik. Biz bunun əsasında müzakirə aparırıq. Bu sənədlər yenidən həmsədrlər tərəfindən bizə rəsmi şəkildə təqdim edildi. İkinci məqam, yenə də həmin bəyanatda çağırış var idi ki, təmas xəttində sakitlik olsun. Görüşdə təmas xəttində sakitlik məsələsi müzakirə olundu. Mənim arqumentim o oldu ki, proses 2004-cü ildə Praqada başlayanda, sonra Madriddə davam etdiriləndə, daha sonra Kazanda davam etdiriləndə (bəziləri deyirlər `Lavrov planı` var və sair), - danışıqların aktiv olduğu dövrlərdə təmas xəttində sakitlik yox idi. Amma biz ciddi müzakirələr, yəni substantiv danışıqlar aparırdıq. Vacib deyil ki, təmas xəttində sakitliyi quraq, sonra danışıqlar aparaq. Biz ciddi, substantiv danışıqlar aparmalıyıq. Biz artıq hazırda həmsədrlərin martın 9-dakı bəyanatı əsasında işləyirik. Yenə də deyirəm, həmin bəyanatın bəzi məqamları ilə razıyıq, bəzi məqamları ilə razı deyilik. Həmin bəyanatda yazılıb ki, ilk növbədə Ermənistan qoşunları Azərbaycanın işğal olunmuş torpaqlarından çıxarılmalıdır. Qalan məsələlər bundan sonra əksini tapa bilər. Həmsədrlər Vaşinqton görüşündə rəsmi sənədləri təqdim edib, bir-iki ay üzərində işləməliyik. Düzünü deyim ki, sənədə baxmışam, amma ciddi təhlil etmək lazımdır. Amma yenə də həmin məsələlərdir. Biz belə razılığa gəldik ki, həmsədrlər təklif verəcəklər ki, 2-3 aydan sonra biz yeni görüş keçirək," nazir qeyd edib.\n“Biz bunu həmişə deyirik. BMT Təhlükəsizlik Şurasının qətnamələri var. Bütün dünya (Ermənistandan başqa) Azərbaycanın ərazi bütövlüyünü, suverenliyini tanıyır. O ki, qaldı, başqa məsələlərə, onlar müzakirə oluna bilər. Amma ilk növbədə Ermənistan qoşunları işğal olunmuş torpaqlardan çıxarılmalıdır. Bunlar deyirlər ki, bu paket şəklində olsun, yoxsa mərhələli şəkildə olsun. Artıq bu bilinir ki, mərhələli şəkildə, addım-addım olmalıdır. Amma ilk növbədə Ermənistan qoşunları Azərbaycanın işğal olunmuş torpaqlarından çıxarılmalıdır.”\nNazir Amerikanın Səsinin “Ermənistan qoşunlarının nə vaxt çıxarılacağı ilə bağlı qrafik varmı?” sualının cavabında deyib: “Mən Nostradamus deyiləm ki, vaxtını deyim. Nə qədər tez olsa, bir o qədər yaxşıdır. O da Vaşinqtonda müzakirə olunmuşdu. Belə düşünürəm ki, Ermənistan tərəfi hər dəfə məsələ qaldırır ki, `bizə status, bir də təhlükəsizlik lazımdır` (söhbət Dağlıq Qarabağın statusundan gedir-red). Statusla bağlı artıq bilinir. O ki, qaldı təhlükəsizlik baxımından regiona beynəlxalq sülhməramlı qüvvələr gətirilə bilər. O baxımdan gərək həmsədrlər öz təkliflərini dəqiqləşdirib versinlər. Həmsədrlər qəbul edir ki, onun üzərində gərək işləsinlər” , nazir qeyd edib.


Kontrast hava vannası | Xalq təbabəti | Kayzen\nKontrast hava vannası\n25 iyul 2018, 18:32\nDərimiz Kainatla bədən arasında həm sərhəddir, həm də körpü. Dəri maddələr mübadiləsi prosesinə güclü təsir göstərir, bədənin hərarətini tənzimləyir. Lakin dünyaya lüt gələn insan Yer üzünü buz örtəndən sonra, öldürdüyü heyvanların dərisinə bürünmək, bu yolla soyuqdan qorunmaq məcburiyyətində qalıb. Hazırda paltar təkcə soyuqdan qorunmaq vasitəsi deyil, ondan daha çox bər-bəzək rolu oynayır, zənginlik və kübarlıq atributu kimi çıxış edir.\nİndi biz bədənimizi sintetik mallarla bərk-bərk “bələyib”, Ana Təbiətin saflaşdırıcı qüvvəsindən –oksigendən və şəfalı Günəş şüalarından təcrid edirik. Geyim – keçim bir yana, modabazlıq qadınlarımızın açıq qalan bir parça dərisini-əllərini və üzlərini də Kainatdan təcrid edib:ənnik-kirşan, zəhərli boyalar, yağlar, pudra, pamada, karandaş və s. dərini nəfəs almağa qoymur, onu boğur. Orqanizm zəyifləyir, xəstəlik törədən amillərin hücumuna tab gətirə bilmir.\nDəri ilə tənəffüsü təmin etmək, yaxud gücləndirmək üçün “kontrast hava vannası” əvəzsiz vasitədir. İcazə verin, möcüzəsini öz üzərimdə sınadığım bu proseduranın yerinə yetirilməsi qaydasını diqqətinizə təqdim edim.Onun mahiyyəti lüt soyunub, aşağıda göstərilən qaydada bədəni gah soyuq havaya vermək, gah da isti paltarla (yaxud isti yataqda) qızdırmaqdan ibarətdi.\nSonra düz yataqda (bərk yastıqda) bir qədər sakitcə uzanmaq lazımdır. Bu metodu ilk dəfə tətbiq edənlər, ahıl adamlar və orqanizmi zəyif olan xəstələr aşağıdakı sxemə əməl etməlidir: birinci gün-soyuqda 20-70 saniyə, ikinci gün 20-80 saniyə, üçüncü gün 20-90 saniyə, dördüncü gün 20-100 saniyə, beşinci gün 20-110 saniyə və altıncı gün 20-120 saniyə vanna qəbul edə bilərlər. Bu proseduranı 12 dəfə və daha çox yerinə yetirmək istəyənlər saniyələri artıra bilərlər. Bu proseduranı uşaq, yaxud ağır xəstə yerinə yetirirsə, onda hər dəfə çılpaq vəziyyətdə qalmaq maksimum 80-90 saniyə çəkməlidir. Soyuq yerdə dayanarkən ayaqlara ev başmağı geymək məsləhətdir.\nLüt vəziyyətdə olarkən pəncərəsi açıq qalan soyuq otaqda, paltar geyinərkən pəncərəsi bağlı olan isti otaqda qalmaq lazımdır. Bərk və düz yataqda uzanmaq da olar. Bürünəcəyiniz paltar kifayət qədər isti olmalıdır. Lakin bədəni tərlətmək lazım deyil.Əlləri şişin,digər xəstə yerin üstündə saxlamaq lazımdır.\n“Konrast hava vannası” qəbul etməyin ideal vaxtından yeri sökülən çağdır. Hər halda, səhər saat 10-dək proseduranı bitirmək məsləhətdir. Mümkün olmasa, onu axşam saat 21-ə keçirin. Proseduranı yemək ərəfəsində və yeməkdən 40 dəqiqə keçməmiş qəbul etmək fayda verməz. Su vannası, duş qəbul edəndən 1 saat sonra onu yerinə yetirmək olar.\nBədəni zəyif olanlar bir müddətdən sonra proseduranı dayandırıb dincəlməli və təzədən başlamalıdır. Ən azı 3 ay davam edin, nə qədər çox məşğul olsanız, bir o qədər yaxşıdır. Qara ciyəriniz, yaxud digər daxili orqanlarınız xəstədirsə, proseduranı günorta, hava qızanda qəbul etmək məsləhətdir. Bədən alışandan sonra vaxtı tədricən dəyişin, səhərə tərəf sürüşdürün və səhərlər, mədəniz boş, hava soyuq olanda başlayın. Bir aylıq müalicədən sonra 3-4 gün ara verin. Xəstələr müalicə ilə müntəzəm 1 il məşğul ola bilər.\nDiqqət: “çılpaq-terapiya” müxtəlif formada reaksiya verə bilər. Çəkinməyin. Bəzən xəstələrin dərisi gicişir, qaşınır, səpir. Müvəqqəti simptomlardır və yaxşı əlamətdir: qana dolmuş müxtəlif zərərli maddələr bədəni tərk edir, dəri məsamələri vasitəsilə kənar olunur. Dərini qaşımayın, qaşınan yerə heç nə qoymayın, alma sirkəsi ilə silə bilərsiniz. Xəstə gigenik alt paltarı geyməli, onu tez-tez dəyişməli və çoxlu su içməlidir. Yaxşı olar ki, imalə müalicəsindən istifadə edəsiniz. Bir neçə gündən sonra qaşınma keçəcək.\nBaş verə biləcək mədə ağrısı da sizi narahat etməsin-hətta kəskin şəkil asla da! Müvəqqəti xarakter daşıyan bu hal sübut edir ki, müalicə uğurla gedir. Davam edin!\nMənbə: «Möcüzəsiz möcüzə» kitabı\n, kontrast hava vannası\n7 üzv · 205 topik · RSS


Mühacirin atasının polisə aparıldığı bildirilir\n2021, 10 May, Bazar ertəsi, Bakı vaxtı 10:14\nFransada yaşayan mühacir, Azərbaycan Xalq Cəbhəsi Partiyasının (AXCP) üzvü Məhəmməd Mirzəlinin atasının yanvarın 13-ü Göyçay Rayon Polis Şöbəsinə çağrıldığı, ordan Bakıya - Daxili İşlər Nazirliyinə (DİN) aparıldığı bildirilir.\nOnun deməsinə görə, bu gün, yanvarın 13-ü polisdən atasına zəng gəlıb. Atası polisə gedib. Polisdə olan zaman atası ona telefonla bildirib ki, Bakıya - Daxili İşlər Nazirliyinə aparılır.\nDİN-in mətbuat xidmətindən də, hələlik, iddialara münasibət almaq mümkün olmayıb.\nAncaq bu deyilənləri hüquq mühafizə orqanlarından dəqiqləşdirmək mümkün olmayıb.\nAncaq bütünlükdə hakimiyyət rəsmiləri siyasi əqidələrinə görə insanların və onların qohumlarının basqıalara məruz qalmasını inkar edirlər.İşgəncə ilə bağlı iddialar isə qəti təkzib edilir.


Artur Rasizadə parlamentdə hesabat verir. 16mart2018\nHakim Yeni Azərbaycan Partiyasından (YAP) olan iqtisadçı Əli Əlirzayev güman edir ki, aprelin 11-dən sonra da mövcud iqtisadi kurs davam edəcək:\n“Çünki prezident və ətrafı da neçə illərdir aparılan kurs əsasında işləyiblər. Ola bilər ki, riskli addımlar atılsın və Heydər Əliyevin varisi köklü dəyişikliklər edə bilər, edəcək də”.\n“Bəzi məmurların özbaşınalığına son qoyulsun”\nBuna da bax: 'Baş nazir nələrdən danışmalıydı...'\n“Mən keyfiyyət dəyişikliklərinə diqqət yönəltmək istəyirəm. Səhiyyə yaxşılaşsın, təhsilin səviyyəsi artsın, bürokratizm aradan qalxsın, bəzi məmurların özbaşınalığına son qoyulsun. Yəni 15 il hakimiyyətdə olan prezident qarşıdakı 7 ildə sadaladığım problemləri həll etsin. Mən bunları gözləyirəm”.\n““Kölgə iqtisadiyyatı” ləğv olunmalıdır”\nİqtisadçı-alim Nazim Bəydəmirli isə deyib ki, iqtisadiyyatda ciddi dəyişiklik bir sıra mühüm amillərdən asılıdır.\nO, bildirib ki, bundan ötrü məmur sahibkarlığı, inhisarçılıq aradan qaldırılmalıdır:\n“Gəlirləri artırmaq üçün “kölgə iqtisadiyyatı” ləğv olunmalıdır. Bunun yeganə yolu inhisarçılığın, məmur sahibkarlığına son qoyulması və azad sahibkarlığa münbit şəraitin yaradılmasından keçir”.\nBuna da bax: Baş nazir: 'Azərbaycanda 1 milyon 900 min iş yeri açılıb' [video]\n“Bu, Gürcüstan modelidir”\nNazim Bəydəmirli deyib ki, bununla bərabər dövlət öz xərclərini azaltmaq məqsədi ilə idarəetmədə struktur islahatları aparmalı, baş nazirin 6 müavini postları ləğv edilməli, baş nazir və 17 nazir saxlanmalıdır:\n“Onların içindən də 2 nəfər ictimai əsaslarla baş nazir müavini olaraq qalmalıdır. Bu, Gürcüstan modelidir. Eyni zamanda, vergi, gömrük islahatları ciddi şəkildə aparılmalıdır, gömrüyün vergi yığma funksiyası vergilər nazirliyinə birləşdirilməlidir. İkili mühasibatlıqları götürmək üçün əmək haqqından tutulan 39 faiz 20 faizə endirilməlidir. Əgər sadaladıqlarım olmasa, heç nə gözləmirəm”.\n“İdxalı tədricən aradan qaldırmaq lazımdır”\nƏli Əlirzayev da deyib ki, milli valyutanı daimi olaraq inzibati yolla saxlamağı qeyri-mümkün sayır:\n“Dolların uçot dərəcəsinin artması və onunla manat arasındakı fərqi inzibati yolla tənzimləmək iqtisadiyyatın inkişafına mənfi təsir edir. Dollardan uzaqlaşmaq, asılılığı azaltmaq lazımdır. Yəni Azərbaycan öz məhsullarını istehsal etməli, inhisarçılığı məhdudlaşdırmaq vacibdir. Neftin qiymətinin qalxması hesabına ölkəyə dollar gəlir. Amma idxalı tədricən aradan qaldırmaq lazımdır. Əlbəttə, 10 illik hədəflər müəyyən edildikdən sonra bunları etmək mümkündür”.\nNazim Bəydəmirli isə vurğulayıb ki, manatın kursu illər boyu neftin qiymətindən asılıdır. Onun fikrincə, bu asılılıq, hələ davam edəcək. “Çünki ölkənin əsas ixrac məhsulu neftdir. Neftin qiyməti hətta 45 dollara düşəcəyi təqdirdə belə manatın indiki kursu saxlanıla bilər. Dünyada siyasi-iqtisadi proseslər göstərir ki, enerji qaynaqlarının qiyməti 60-70 dollar civarında qalacaq, bu mənada manata təhdidlər hələ ki, yoxdur”


Sabiq deputatın şirkəti cərimələnib » DataLife Engine – KAİM.AZ\nHome/Uncategorized/Sabiq deputatın şirkəti cərimələnib » DataLife Engine\nSabiq deputatın şirkəti cərimələnib » DataLife Engine\n03 Sentyabr 2020 06:12\n“Tağıyev şirkəti” inzibati qaydada cərimə edilib.\n“Report”un xəbərinə görə, şirkət İnzibati Xətalar Məcəlləsinin 428.7.1-ci (müvafiq icazə, texniki şərtlər pasportu və icazə müqaviləsi olmaması, həmçinin onların tələbləri pozulmaqla açıq məkanda reklam yerləşdirilməsi) maddəsi ilə təqsirli bilinib. Bu əmələ görə, hüquqi şəxslər üçün beş min manatdan on min manatadək məbləğdə cərimə nəzərə tutulub.\nNərimanov Rayon Məhkəməsinin 19 iyun tarixli qərarından verilən şikayətə Bakı Apellyasiya Məhkəməsində baxılır. Xatırladaq ki, “Avropa Qapıları” adı ilə qapı, pəncərə, ev, ofis və bağ evləri üçün quraşdırılmış mebellər, plastik və dəmir məhsullar satan “Tağıyev Şirkəti”nın sabiq deputat Baba Tağıyevə məxsus olduğu bildirilir.